“DAVR BANK” даврдан ортда қолганми? — 21asr.uz\nФельетон охирги марта қайси нашрда қачон эълон қилинганини эслай оласизми? Хотира бироз панд бераётир, шекилли – каминада жўяли жавоб йўқ. Газета-журналлардаги бадиий-ҳужжатли танқидни қўя туринг, бу жанрнинг шаклу шамойили, нозик хусусиятлари ёддан кўтарилиб, сатира тиғини қўллаш маҳорати ҳам андак бегоналашибди. Қуйидаги иншомизга истиҳола ила “... ўрнида” рукнини қўйганимизнинг боиси шунда. Ўз касбидан муддатсиз таътилда юрганларга қайта илҳом келиб, ҳақиқий фельетон бунақа бўлмайди, тарзида эътироз билдириб қолмасин, дейман-да!?\nУстозлардан ўрганганимиз шуки, фельетон атайин ёзилмайди. Мазкур йўналишга мос мавзулар том маънода кузатувчи-таҳлилчи журналистнинг, бефарқлигу лоқайдликни жини суймайдиган жонкуяр мухбирнинг оёғи остидан табиий равишда чиқади. Оммавий ахборот воситаси ходимининг асосий вазифаси буни теран илғаган ҳолда жамиятда мавжуд иллатларни жамоатчилик муҳокамаси даражасига кўтариш, таниш-билишчилик ва уруғ-аймоқчилик, қоғозбозлик ва буйруқбозлик қобиғига ўралиб, бурнининг тагидан нарини кўрмайдиган, амалдаги қонунларни писанд қилмайдиган, фуқароларнинг долзарб мурожаатларига ҳатто пинагини ҳам бузмайдиган мутасаддиларга кўзгу тутишдан иборат.\nМуайян нуқсонлар баён этилган мақолаларда одатда масъулиятсиз раҳбарлар деган ибора қўлланилади. Бироқ бугун тилга олинадиган банк бошқаруви вакилларига ушбу таърифнинг ўзи камлик қилади. Кредит олишни истаган мижоз устидан кулиб, ҳуқуқини паймол қилганларни оёғи ердан узилганларга қиёслаш, амал кетидан қувиб инсофу диёнатни унутганларга таққослаш маъқул, чамамда. Шунда ҳам бу сифатнинг қаеридир кемтик бўлиб қолаверади.\n...Журналистлар иштирок этаётган йиғилиш. Суҳбат ёки очиқ мулоқот деса ҳам бўлади. Одамлар молия муассасаларидаги сансалорликлардан чарчаган бир пайтда “DAVR BANK”нинг гўёки жуда яхши ишлаётгани, муомала маданиятини қойил қилаётгани, истеъмол кредитлари узоғи билан уч кунда қулай фоиз ставкаларида мижоз тақдим қилган шартномадаги ҳисоб-рақамига ўтказиб берилаётгани тарғиб қилинди. Ҳатто ипотека ва автокредитлар бўйича муаммо йўқлиги таъкидланди.\nНаҳотки? Қанийди!? Оддийгина валюта айирбошлаш механизмида бир хил талаб-тартиб ўрнатилмаётган тизимда оламшумул ўзгаришлар юз берган бўлса-я? Банкларнинг фаолияти телевизорда бошқа-ю, амалда ўзгалигидан бироз хабардор қаламкашларнинг кўнглидан ўтгани шу бўлди.\nОчиғи, менинг янги автомобилга эҳтиёжим борлиги боис айни реклама жуда қизиқтириб қўйди. Бунинг устига, банкнинг расмий сайтида кўрсатилган фоизлар чақиб олмайдиган даражада эди ўшанда (кейин зудлик билан осмонга чиқариб қўйишди). Тасодифни қарангки, таҳририят яқинида банкнинг Яккасарой филиали жойлашган экан.\n29 октябрь. Аввалига сим қоқдим. Автокредит ҳақиқатда берилиши оғзаки тасдиқлангач, бевосита бориб мурожаат қилдим. Зарур ҳужжатлар рўйхатини айтишди.\n30 октябрь. Ҳужжатларни сўралган шаклда тайёрлаб тақдим этдим. Банк ходими Аҳрор Усмонов узоқ бош қотирганидан сўнг ойлигингиз кам экан, уйдан яна кимнингдир ойлигини тасдиқлайдиган маълумотнома олиб келинг, деди.\n31 октябрь. Турмуш ўртоғимнинг маоши ҳақида расмий маълумотларни топширдим. Барибир етмаяпти, бирор ҳамкасбингизнинг йиллик даромадини тасдиқлатиб келинг, деди. Яна қайтдим ва сўралган ҳужжатни олиб бордим.\n1 ноябрь. Ҳамкасбингизнинг паспорт нусхаси керак, навбатдаги талабнинг оҳангини қаранг. Наилож, шуни аввал айтсангиз бўлар эди-ку, дея тортишиб ўтирмасдан, ишхонага бориб-келиб, униям дарҳол етказдим.\nКутинг, дея ҳужжатларимни бошлиғига олиб кириб кетди. Қайтиб чиққач, ҳар қалай, энди қабул қилинганини айтди. Тўрт кунда беш-олти марта сарсон қилинган бўлсам-да, ишим битди-ку, дея ўзимни овутдим. Хизмат сафарлари юзасидан чет элларда бўлганимда у ёқлардаги банклар мижозларни қандай илтифот билан кутиб олиши, бир финжон кофе ёки чой таклиф этиши, мурожаатингизни зудлик билан ҳал қилиб, “Бизнинг банкимиз хизматидан фойдаланганингиз учун миннатдорлик билдирамиз”, дея мулозамат билан эшиккача кузатиб қўйишларини ўйлаб... ортга қайтдим.\nАммо бундай муносабат тугул, кредит сўрови ҳам муғомбирлик билан рад этилишини хаёлимга ҳам келтирмадим.\n2 ноябрь. Аҳрор Усмонов соат 12-13 оралиғида телефон қилиб, сиз фирмада ишларкансиз, яъни МЧЖда. Сизга кредит берилмайди, деди.\n– Бизда тартиб шунақа.\n– Ахир газета фирма эмас-ку?\n– Барибир, МЧЖ экансизлар... Фақат бизнинг банкда ҳисоб-рақам очган МЧЖларгагина беришимиз мумкин...\nХуллас, 22 йилдан бери республика матбуотида фаолият юритаётган журналистни бир пасда фирмачига чиқаришди. Суҳбатдошимнинг телефондаги иддаосича, “XXI asr” ижтимоий-сиёсий газетаси таҳририяти хусусий субъект эмиш...\nОддий, шунчаки мантиққа асосланадиган масалани уқтиришга уриниш бефойда эканлиги ойдинлашди. Нима қилмоқ керак? Бу жанобларнинг ҳам юқори турувчи ташкилоти бордир ахир!? Шу фикрдан келиб чиқиб, ХАТБ “DAVR BANK” бошқаруви раиси Абдумажид Самадовга қуйидаги саволларга расмий жавоб олишда амалий ёрдам беришини сўраб электрон шаклда мурожаат қилдим:\nБиринчидан, кредит сўраб мурожаат қилувчиларни давлат ишида ишловчилар ва хусусий сектор вакилларига ажратиш мамлакатимизда амал қилаётган қайси қонуннинг қайси моддасига асосланади?\nИккинчидан, Ўзбекистондаги етакчи сиёсий кучнинг расмий нашри – “XXI asr” ижтимоий-сиёсий газетаси таҳририятини хусусий субъектга “айлантириш”да қайси ҳуқуқий асосга таянилмоқда?\nУчинчидан, масъулияти чекланган жамиятлар ходимларига кредит берилмаслиги нега банкнинг сайтида ёки бошқа тарғибот воситаларида эълон қилинмаган?\nТўртинчидан, мен биринчи борганимдаёқ ўзимни таништирган ва қаерда ишлашимни айтган, сўралган ҳамма ҳужжатларни вақтида тақдим этган бўлсам-да, орадан беш кун ўтиб менинг кимлигим билан боғлиқ тушунарсиз ҳолат асосида мурожаатим рад этилиши нима билан изоҳланади?\nБешинчидан, Аҳрор Усмонов билан суҳбатимизга қўшни столдаги ходимнинг “бизда лимит йўқ-ку” қабилидаги луқмасини қандай тушуниш керак? Ёки бу ходимнинг ўзининг малака ва билими етишмайдими?\nЎн етти марта\n2 ноябрь. Электрон шаклдаги мурожаатимни “DAVR BANK”нинг электрон почта манзилигига жўнатдим. Банкнинг ишонч телефони орқали масъул ходимларга қўнғироқ қилиб, хатни олган-олмаганларини суриштирдим. Кейин яна ўн олти марта мулоқотда бўлганимиз Баҳодир Салимов (баъзида Рустам билан ҳам гаплашдим) мурожаат қабул қилинганини тасдиқлади. Унга ёзма, оғзаки ва электрон мурожаатлар бир хил кучга эга эканини эслатишни ҳам унутмадим.\n5, 6, 7, 8 ва 9 ноябрь. Баҳодир билан кунига камида икки марта боғландим. Менинг мурожаатим Абдумажид Самадовгача етган-етмаганини сўрадим. У бўлса, нариги телефонда Насиба опаси (кимлиги аниқланмади)га қўнғироқ қилади. Ҳар сафар савол битта: нима учун МЧЖда ишлайдиганларга кредит берилмайди?\nБаҳодир ҳам бўш келмайди: сизга жавоб тайёрлашяпти. Юристимиз 15 кунгача олса бўлди-да, деди.\nЯна бир суҳбатимиз бутунлай ўзгача маъно касб этди: Нодир ака (фамилиясини сўрасам ҳам айтмади) исмли юристимиз сизнинг раҳбарингиз билан гаплашибди.\n– Шуни сизга етказиб қўйишимни айтишди, холос...\nИзоҳ: ўша заҳоти бош муҳаррир ҳузурига кирдим. Ҳалиги гапни эшитиб, энсаси қотди муҳарриримизнинг...\nЎн кунда ўн сатр\n12 ноябрь. Қайта-қайта сўровдан кейин жавоб беришди. Лекин банкнинг қилни қирқ ёрадиган ҳуқуқшунослари шунчалик “қаттиқ ишлагани”дан кунига зўрға бир сатр ёзишга улгурган, шекилли, ярим қаторликларни қўшганда ҳам ўн сатр.\nЯна бир чалкашлик: жавоб хатига 9 ноябрь санасини қўйишибди. Ваҳоланки, ўша 9 ноябрь санасида икки марта қўнғироқ қилганимда ҳам жавоб йўқ эди, “тайёрланаётган эди”.\nГалдаги чалғитиш: мен 2 ноябрь куни мурожаат қилган бўлсам-да, “DAVR BANK”нинг Яккасарой филиали бошқарувчиси\nА.Бахтиёров имзо чеккан жавобда мурожаат санаси 5 ноябрга ўзгартирилган. Хатдаги имловий ва услубий хатоларни гапирмайман. Саводхонликлари ҳақида сўз очмаймиз. Ахир улар ҳам ҳамма қатори мактабда, олий ўқув юртида (балки нуфузли хорижий университетларда) таълим олишгандир.\nЧорасизликдаги чалкашлик: аслида буни мухбир йўллаган бешта саволнинг бирортасига жавоб топилмагач, ўн кунда ўйлаб топилган баҳона холос, мижознинг устидан кулиш десам, тўғрироқ бўлади. Мурожаат боғдан, жавоб тоғдан келса!? Бошлиғи билан гаплашдик, “отписка” қилиб ёпворамиз, деб ўйлашгандир, эҳтимол!?\nПрезидентимиз Шавкат Мирзиёев мурожаат муаллифи жавобдан қониқиш ҳосил қилмагунча у ёпилмаслиги ҳақида топшириқ берганини банкдагилар билишмасаям керак!?\nЎз-ўзини фош этиш ёхуд...\nБошқарувчи А.Бахтиёров филиални чиндан ҳам бошқараётганда қўл остидаги ходимлар усталик билан олиб кирган хатга ўқимасдан қўл қўймасди. Ўқиса, бу нима беъманилик, сизлар мурожаатчининг устидан куляпсизларми, деган бўларди. Рад этишнинг сабаб-саволи бошқа-ю, жавоб ўзгалигини таъкидларди. Аҳрор Усмоновни чақириб, МЧЖда ишлагани учун рад этиб, нега энди ойликни пеш қиляпсиз, дерди. Уч кишининг ойлиги қанақасига етмайди, дея масала моҳияти билан шахсан қизиқарди. Мурожаат муаллифлари, яъни мижозларни менсимаслик оқибатлари ҳақида ўйларди.\nЖаноб Бахтиёровнинг жавобидаги айни кўчирмани ўқиб кўринг: “Кредит олувчи шахснинг бир ойлик кредит тўлови даромадининг 75 %дан КАМ бўлмаслиги шарт”. Бунга куласизми-куясизми? КАМ эмас, КЎП бўлмаслиги лозим. Масъулиятсизлик ҳам эви билан-да, энди!? Янаям шубҳалиси, “DAVR BANK”нинг “Авто кредит 35/18” тартиби 2018 йил 30 октябрда тасдиқланибди. Тасодифмикин ёки шошма-шошарликдаги тескари мантиқ? Демак, банкнинг янги тартибига кўра, мижоз даромадининг 75 фоизидан кам бўлмаган ойлик тўлов миқдоридаги кредит олиши керак. Даромадининг 75 фоизидан кам бўлган ойлик тўлов миқдоридаги кредит олиши мумкин эмас.\nҚойил, яшасин “DAVR BANK”, деб ҳайқиргинг келади.\nБанкнинг республика бошқаруви раиси Абдумажид Самадовга ҳам қойил қолдик. Шу ўн кунда нафақат у кишининг олдига кириш, балки қабулига ёзилишнинг ҳам имкони бўлмади. Дунёдаги энг вақти тиғиз инсонлар рейтингида биринчи ўринда турса керак. Чунки давлат раҳбарлари ҳам халқ билан бевосита мулоқот қилиш, бир неча дақиқа бўлса-да журналистларга маълумот беришга вақт топаётган бир пайтда А.Самадовнинг мижоз-мухбирга бу янглиғ муносабатини бошқача изоҳлашнинг иложи йўқ.\nМаълум бўлишича, “DAVR BANK”нинг МЧЖда ишлашни баҳона қилиб, кредит ажратишни рад этиши биринчи марта юз бераётгани йўқ экан. Авваллари ҳам мижозларни сарсон-саргардон қилиб, пуч ёнғоқ бериб қайтаришган. Таҳририятда мавжуд аниқ далилларга кўра, 2017 йилнинг иккинчи ярмида фуқаро Жаҳонгир Галаев мазкур банкнинг бошқа филиалига яқинининг операцияси учун 8 миллион сўм миқдорида кредит сўраб мурожаат қилади. Талаб этилган ҳужжатларни қўлига жамлаб, ҳафта-ўн кун банкка қатнайди. Охир-оқибат МЧЖда ишлаш иддаоси билан рад жавобини олади...\nМана, сизга “DAVR BANK” ҳақида даврга мос бўлмаган оддий ҳақиқат.\nЙўқ, албатта. Яқинда олади.\nЎз ҳужжатларимни 6 ноябрь куни “DAVR BANK”дан қайтариб олиб, шу куни соат 17 дан 40 дақиқа ўтганида Миллий банкнинг Бектемир филиалига топширдим. Уч эмас, икки киши (эру хотиннинг) ойлиги етарли бўлди. Кафилликка ўтишга тайёр турган ҳамкасбнинг ҳужжатлари ўзига қайтарилди. 9 ноябрь куни 15 дан 30 дақиқа ўтгунга қадар дастлабки тўлов ва уч йиллик суғурта пулини банк кассасига топшириб, тегишли ҳужжат нусхасини олдим ҳам.\n“Роҳат” автосалонидагилар узоғи билан 45 кунда янги автомобилни миниб кетишимга ваъда беришди. Модомики, эски давр асоратларидан қутулишни истамаётган ходимларнинг муғомбирликларига чув тушаётган, ҳужжатларга қарамасдан қўл қўяётган “DAVR BANK” бошлиқларини ўша кичкинагина оилавий байрамга лутфан таклиф этамиз.\n“XXI ASR” ижтимоий-сиёсий газетаси\nтаҳририятининг сиёсат бўлими мудири


Телеканалларда давлатга қарши чақириқ бўлмаслиги учун чоралар кучайтирилди « Ўзбекистон Халқ Ҳаракати\n21 April 2014 - 20:35\n“Озодлик” радиосининг хабар беришича, Ўзбекистон Вазирлар Маҳкамасининг 14 апрель куни қабул қилган қарори билан телерадиодастурларда изнсиз чиқиш ва давлатга қарши чақириқларнинг олдини олиш чоралари кучайтирди\nTелерадиоузатиш тизимларини ҳукуматга қарши кучлар тарафидан ишғол қилиниб, тузумга қарши тарғибот воситаси сифатида фойдаланмаслиги учун амалга ошириладиган хавфсизлик чоралари вазирлар маҳкамаси қарори билан фавқулодда кучайтирилди.Қарор талабига кўра¸ телерадиоузатиш тизимлари санкциясиз эфирга чиқиш холати юз бераëтганида ўз-ўзини вайрон қиладиган тарзда қайта жиҳозланиши лозим.\n– Бу қарор билан танишдим. Масалан, студияга ҳужум бўлса ëки санкциясиз эфирга чиқишга кимдир уринса, эфирга узатиш тизимини вайрон қиладиган мослама ишга тушиши кераклиги талаб қилинган. Бундай ускунани биз бир ой ичида ўрнатишимиз лозим. Бундан ташқари студияга кирадиган одамлар СНБ тарафидан текширилиб, махсус пропуск билан таъминланиши ҳам шарт қилинди¸ дейди суҳбатдош.\n– Ҳозир талаб кучайди. Масалан, олдин студияларда телефонга уланган қўриқлаш тизими етарли ҳисобланган бўлса хозир табел қуроли бўлган камида иккита ички ишлар ходими студияни қоровуллаши шарт қилинди,- дейди суҳбатдош.\n– Канализация ëки вентилация қувурларидан ҳукуматимиз душманлари студияга кириб олиб, давлатга қарши чақириқ қилиши мумкин. Ўшанинг учун ҳам айнан вентиляция системасини назоратдан ўтказдик,- дейди қўриқлаш идораси зобити Озодлик билан микрофонсиз суҳбатда.\nАпрель ойи бошида Ўзбекистон миллий телерадиокомпанияси (ЎзМТРК) ўз журналистларини матбуот анжуманларида “ўзбошимчалик билан саволлар бермаслик” ҳақида қаттиқ огоҳлантирган эди.\nЎзбекистонда телерадио узатгичлар воситасида изнсиз тарзда давлатга қарши чақириқ қилиниши ҳолати кейинги 20 йилда кузатилмагани айтилади


Ацетилсалицил кислотаси- Remedy – medu.uz – Дорилар ҳақида маълумотлар ўзбек тилида\nАцетилсалицил кислотаси- Remedy\nHome Йўриқномалар Ацетилсалицил кислотаси- Remedy\nПрепаратнинг савдо номи: Ацетилсалицил кислотаси- Remedy\nфаол модда: ацетилсалицил кислотаси – 500 мг;\nёрдамчи моддалар: картошка крахмали, кальций стеарати ёки магний стеарати, тальк, стеарин кислотаси, лимон кислотаси.\nТаърифи: оқ рангли, бироз мармарлик бўлган, кучсиз нордон таъмли, бир томони фаскаси ва рискаси, яссицилиндрик шаклли таблеткалар.\nЯллиғланишга қарши, иситмани туширувчи, шунингдек оғриқни қолдирувчи таъсир кўрсатади. Оғриқни қолдирувчи самараси оғриқ сезишининг гипоталамик марказларига таъсири, шунингдек салицилатларнинг брадикининни альгоген таъсирини камайтириш қобилияти билан боғлиқ. Иситмани туширувчи таъсири гипоталамусдаги терморегуляция марказларига таъсири билан боғлиқ. Кучсиз антикоагулянт фаолликка эга, аммо тромбоцитлар агрегациясини яққол сусайтиради.\nАцетилсалицил кислотасининг яллиғланишга қарши таъсири, уни яллиғланиш ўчоғида юз берадиган жараёнга бўлган таъсири: капиллярлар ўтказувчанлигини камайтириши, гиалуронидаза фаоллигини пасайтириши, АТФ ва бошқаларни ҳосил бўлишини тормозлаш йўли билан яллиғланиш жараёнини энергетик таъминланишини чекланиши билан тушунтирилади. Аммо яллиғланишга қарши таъсир механизмида простагландинлар биосинтезини циклооксигеназа ферментини (ҳам ЦОГ-1, ҳам ЦОГ-2) фаолсизлантириши орқали ингибиция қилиниши асосий аҳамиятга эгадир, бунинг натижасида простагландинлар, простациклинлар ва тромбоксан синтези бузилади. Юқори дозаларда қўлланганида препарат жигарда протромбин синтезини сусайтириши ва протромбин вақтини узайтириши мумкин.\nИчга қабул қилинганида сўрилиши тўлиқ. Сўрилиш вақтида ичак девори ва жигарда тизим олди элиминациясига учрайди (деацетилланади). Сўрилган қисми плазманинг носпецифик эстеразалари ёрдамида тез гидролизланади, шунинг учун ярим чиқарилиш даври (Т1/2) – 15-20 минутдан кўп эмас.\nОрганизмда (75-90% альбумин билан боғланган ҳолда) салицил кислотасининг аниони кўринишида айланиб юради ва тўқималарда тақсимланади.\nМаксимал концентрацияга (Смах) эришиш вақти – 2 соатни ташкил қилади. Салицилатларнинг зардобдаги даражаси жуда ўзгарувчандир. Салицилатлар организмнинг кўпчилик тўқима ва суюқликларига, шу жумладан орқа-мия, перитонеал ва синовиал суюқликларга осон киради. Бўғим бўшлиғига кириши гиперемия ва шиш бўлганида тезлашади ва яллиғланишнинг пролифератив фазасида секинлашади. Салицилатлар оз миқдорда мия тўқимасида, қолдиқ миқдорда – ўт-сафрода, терда, ахлатда аниқланади. Ацидоз пайдо бўлганида салицил кислотасининг катта қисми тўқималарга, шу жумладан мия тўқимасига яхши кирувчи ионланмаган кислотага айланади. Йўлдош орқали тез ўтади, оз миқдорда кўкрак сути билан чиқарилади.\nАсосан жигарда метаболизмга учрайди. Ацетилсалицил кислотасининг ва салицил кислотасининг метаболитлари бўлиб, салицил кислотасининг глицинконъюгати, гентизин кислотаси ва унинг глицинконъюгати ҳисобланади. Асосан буйракларнинг найчаларида фаол секреция йўли билан ўзгармаган ҳолда (60%) ва метаболитлар кўринишида чиқарилади. Салицил кислотасининг чиқарилиши сийдикнинг рН га боғлиқ (сийдик ишқорийлашганда салицилатларнинг ионлашиши ошади, уларнинг қайта сўрилиши ёмонлашади ва чиқарилиши аҳамиятли даражада ошади). Чиқарилиш тезлиги дозага боғлиқ: катта бўлмаган дозалар қабул қилинганида Т1/2 – 2-3 соатни ташкил қилади, доза оширилиши билан эса, 15-30 соатгача ошиши мумкин\nРевматизм, инфекцион-аллергик миокардит, ревматоид полиартрит ва бошқа яллиғланиш касалликларини, келиб чиқиши ҳар хил бўлган кучсиз ва ўртача даражадаги оғриқларни (невралгия, миалгия, бош оғриғи) даволашда қўлланади.\nТромбозлар ва эмболияларни олдини олишда, миокард инфарктини иккиламчи олдини олишда қўлланади.\nИнфекцион-яллиғланиш касалликларидаги иситмада қўлланади.\nШамоллаш ва бошқа инфекцион-яллиғланиш касалликларида тана ҳарорати ошганда (катталар ва 15 ёшдан ошган болаларда) қўлланади.\nИчга, катталарга ва 12 ёшдан ошган болаларга: бир марталик доза 0,25-0,5 г ни ташкил қилади, максимал бир марталик доза – 1,0 г (0,5 г дан 2 таблетка), максимал суткалик доза – 3,0 г (0,5 г дан 6 таблетка) ни ташкил қилади.\n3 ёшдан ошган болаларга Рейе синдромини (энцефалопатия ва ўткир жигар етишмовчилигини ривожланиши билан кечувчи жигарнинг ёғли дистрофияси) ривожланиш хавфи туфайли вирусли инфекциялар чақирган ўткир респиратор касалликлардан ташқари ҳолларда бир марталик доза 0,125 г (500 мг ли 1/4 таблетка) ни ташкил қилади, 6 ёшдан бошлаб, бир марта қабул қилиш учун 0,25 г ли таблеткаларни (500 мг ли ½ таблеткани) буюриш мумкин.\nҚабул қилиш сони ва вақти: зарурати бўлганида бир марталик дозани суткада 3-4 марта камида 4 соатлик интервал билан қабул қилиш мумкин. Препаратни қабул қилиш тартибига мунтазам риоя қилиш, ҳароратни кескин ошишидан сақланиш ва оғриқ синдромининг жадаллигини камайтириш имконини беради.\nметотрексатни 15 мг дозада бир ҳафта ёки ундан кўпроқ вақт давомида бирга қўллаш;\nбронхиал астмани, буруннинг ва бурун олди бўшлиқларининг қайталанувчи полипози ва ацетилсалицил кислотасини ўзлаштираолмасликни бирга қўшилиб келиши;\nсалицилатлар ва бошқа НЯҚП қабул қилиш оқибатида индукцияланган бронхиал астма;\nҳомиладорлик (I ва III уч ойлиги), эмизиш даврида қўллаш мумкин эмас.\nРейе синдромини (энцефалопатия ва ўткир жигар етишмовчилигини ривожланиши билан кечувчи жигаранинг ёғли дистрофияси) ривожланиш хавфи туфайли препарат вирусли инфекциялар чақирган ўткир респиратор касалликлари бўлган 15 ёшгача бўлган болаларга буюрилмайди.\nЭҳтиёткорлик билан: антикоагулянтлар билан бирга даволаш, подагра, меъда ва/ёки ўн икки бармоқ ичакнинг яра касаллиги (анамнездаги), шу жумладан яра касаллигининг сурункали ва қайталанувчи кечиши ёки меъда-ичакдан қон кетишлари, буйрак ва/ёки жигар етишмовчилиги, глюкоза-6-фосфатдегидрогеназа танқислиги, гиперурикемия, бронхиал астма, ўпканинг сурункали обструктив касаллиги, пичан иситмаси, бурун полипози, дори аллергияси, метотрексат ҳафтада 15 мг дан камроқ дозада бир вақтда қабул қилингани, ҳомиладорликда (II уч ойлиги) эҳтиёткорлик билан қўлланади.\nМеъда-ичак йўллари томонидан: иштаҳани пасайиши, қоринда оғриқ, жиғилдон қайнаши, кўнгил айниши, қусиш, темир танқислиги анемиясига олиб келиши мумкин бўлган меъда-ичак йўлларидан аниқ ёки яширин қон кетишлари (қонли қусиш, қорамойсимон ахлат), меъда-ичак йўлларининг эрозив-ярали шикастланишлари (шу жумладан перифорация билан), якка ҳолларда – жигар фаолиятини бузилиши (жигар трансаминазалари фаоллигини ошиши), диарея.\nЮрак-қон томир тизими томонидан: узоқ муддат қўлланганида – сурункали юрак етишмовчилиги симптомларини кучайиши.\nҚон яратиш тизими томонидан: қон кетиши хавфини ошиши, бу ацетилсалицил кислотасининг тромбоцитлар агрегациясига таъсирининг оқибати ҳисобланади, тромбоцитопения, анемия, лейкопения.\nСийдик-чиқариш тизими томонидан: буйрак функциясини бузилиши; узоқ муддат қўлланганида – интерстициал нефрит, қонда креатинин миқдорини ошиши билан кечувчи преренал азотемия ва гиперкальциемия, капилляр некроз, ўткир буйрак етишмовчилиги, нефротик синдром, шишлар.\nРей синдроми: (энцефалопатия ва жигар етишмовчилигини тез ривожланиши билан кечувчи жигарнинг ўткир ёғли дистрофияси).\nШунга ўхшаш симптомлар пайдо бўлганида препаратни қабул қилишни тўхтатиш ва дарҳол даволовчи шифокорга мурожаат қилиш тавсия этилади.\n– 1 ҳафта ёки ундан кўпроқ вақт давомида 15 мг доза метотрексат билан: метотрексатнинг гемолитик цитотоксиклиги ошади (метотрексатнинг буйрак клиренси пасаяди ва метотрексатни қон плазмаси оқсиллари билан боғланиши салицилатлар билан алмашинади);\n– антикоагулянтлар билан, масалан, гепарин билан: тромбоцитларнинг фаолиятини бузилиши, меъда-ичак йўлларининг шиллиқ қаватини шикастланиши, антикоагулянтларни (билвосита) қон плазмаси оқсиллари боғланишидан сиқиб чиқарилиши оқибатида қон кетишини хавфи ошади;\n– дигоксин билан: буйрак экскрециясини пасайиши натижасида дигоксиннинг концентрацияси ошади;\n– гипогликемик препаратлар билан: ацетилсалицил кислотасининг гипогликемик таъсири натижасида гипогликемик препаратларнинг гипогликемик таъсири ошади;\n– тромболитиклар гуруҳи препаратлари билан: охиргиларнинг фибринолитик самараси кучаяди ва қон кетишини пайдо бўлиш хавфи ошади;\n– глюкокортикостероидлар билан, Аддисон касаллигида ўринбосар даволаш сифатида қўлланадиган гидрокортизондан ташқари: глюкокортикостероидлар қўлланганида салицилатларнинг қондаги концентрацияси, охиргиларнинг чиқарилишини ошиши ҳисобига камаяди;\n– ангиотензин – айлантирувчи фермент ингибиторлари билан: простагландинларнинг синтезини ингибиция қилиниши ҳисобига гломеруляр фильтрация пасаяди ва оқибатда антигипертензив самара пасаяди;\n– глюкокортикостероидлар, этанол (алкоголь ичимликлар) ва этанол сақловчи дори воситалари билан: меъда-ичак йўлларининг шиллиқ қаватига шикастловчи таъсирнинг хавфи ошади, меъда-ичакдан қон кетишларини ривожланиш хавфи ошади;\n– наркотик анальгетиклар, билвосита антикоагулянтлар ва антиагрегантлар, сульфаниламидлар: (шу жумладан ко-тримоксазолнинг – уларнинг фаоллиги ва токсиклигини кучайтиради), трийодтирониннинг (охиргисининг фаоллигини кучайтиради ва ножўя самараларининг ривожланиши хавфини оширади) самараларини кучайтиради;\n– плазмадаги барбитуратлар, литийнинг концентрациясини оширади;\n– миелотоксик дори воситалар препаратнинг гематотоксик кўринишларини кучайтиради.\nАцетилсалицил кислотаси бронхоспазм, бронхиал астманинг хуружлари ёки юқори сезувчанликнинг бошқа реакцияларини чақириши мумкин. Хавф омиллари бўлиб, бронхиал астма, бурун полиплари, иситма, сурункали бронх-ўпка касалликлари, анамнездаги аллергия ҳолатлари (аллергик ринитлар, тери тошмалари) ҳисобланади.\nАцетилсалицил кислотаси қон кетишига мойилликни ошириши мумкин, бу уни тромбоцитлар агрегациясига ингибиция қилувчи таъсири билан боғлиқ. Буни жарроҳлик аралашувларининг зарурати бўлганида, шу жумладан тишни суғуриш каби унчалик катта бўлмаган аралашувларда ҳисобга олиш керак. Жарроҳлик аралашувларидан олдин, операция вақтида ва операциядан кейинги даврда қон кетишини камайтириш учун, 5-7 кун олдин препаратни қабул қилишни бекор қилиш ва шифокорни хабардор қилиш керак.\nБолаларга ацетилсалицил кислотасини сақловчи препаратларни буюриш мумкин эмас, чунки вирусли инфекцияси ҳолида Рейе синдромини пайдо бўлиш хавфи ошади. Рейе синдромининг симптомлари давомли қусиш, ўткир энцефалопатия, жигарнинг катталашиши ҳисобланади. Препаратни лактация даврида қўллашнинг зарурати туғилганида эмизишни тўхтатиш керак.\nАцетилсалицил кислотаси сийдик кислотасининг организмдан чиқарилишини камайтиради, бу подаграга мойиллиги бўлган пациентларда подагранинг ўткир хуружини сабабчиси бўлиши мумкин.\nПрепаратни қабул қилишнинг автотранспортни ва бошқа механизмларни бошқаришга таъсири аниқланмаган.\nАцетилсалицил кислотаси тератоген таъсирга эга; ҳомиладорликнинг I уч ойлигида қўлланганида, юқори танглайнинг кемтигини ривожланишига олиб келади. III уч ойликда туғруқ фаолиятини тормозланишини чақиради (простагландинлар синтезини ингибиция қилиниши ҳисобига), ҳомилада артериал йўлни муддатдан илгари ёпилиши, ўпка томирларининг гиперплазияси ва “кичик” қон айланиш доирасида гипертензияни чақиради. Кўкрак сути билан чиқарилади, бу болада тромбоцитларнинг фаолиятини бузилиши оқибатида қон кетишни пайдо бўлиш хавфини оширади. Даволаниш вақтида этанолни қабул қилишдан сақланиш керак.\nЎртача оғирлик даражасидаги дозани ошириб юборилиши: кўнгил айниши, қусиш, қулоқларда шовқин, эшитишни бузилиши, бош оғриғи, бош айланиши ва онгни чалкашиши. Бу симптомлар доза камайтирилганида ёки препарат бекор қилинганида ўтиб кетади.\nДозани сурункали ошириб юборилиши: плазмада аниқланадиган концентрация интоксикациянинг оғирлик даражаси билан мос келмайди. Сурункали интоксикациянинг ривожланишини энг юқори хавфи кекса ёшдаги шахсларда, бир неча сутка давомида суткада 100 мг/кг дан ортиқ қабул қилинганида аниқланади. Болалар ва кекса ёшдаги пациентларда салицилизмнинг бошланғич белгилари ҳар доим ҳам сезилавермайди, шунинг учун салицилатларнинг қондаги концентрациясини вақти-вақти билан аниқлаш мақсадга мувофиқдир: 70 мг% дан юқори даража ўртача ёки оғир заҳарланишдан далолат беради; 100 мг% дан юқори – жуда оғир, прогностик салбий заҳарланишдир. Ўртача ва оғир даражали оғирликдаги заҳарланишда беморни госпитализация қилиш зарур.\nДаволаш: госпитализация, меъдани ювиш, фаоллаштирилган кўмирни қабул қилиш, кислота-ишқор мувозанатини мониторинги, сийдикнинг рН 7,5-8 орасида бўлиши учун ишқорийлаштириш (агарда салицилатларнинг қон плазмасидаги концентрацияси катталарда 500 мг/л дан кўпроқ (3,6 ммоль/л) ёки болаларда 300 мг/л (2,2 ммоль/л) ни ташкил қилса, жадаллаштирилган ишқорий диурезга эришилган ҳисобланади), гемодиализ, йўқотилган суюқликнинг ўрнини тўлдириш, симптоматик даволаш ўтказилади. Кекса беморларда эҳтиёткорликка риоя қилиш керак, уларда суюқликни жадал инфузияси ўпка шишига олиб келиши мумкин. Сийдикни ишқорийлаштириш учун ацетазоламидни қўллаш тавсия қилинмайди (у ацидоз чақириши ва салицилатларнинг токсик таъсирини кучайтириши мумкин). Гемодиализ салицилатларнинг концентрацияси 100-130 мг% дан кўп бўлганида, сурункали заҳарланиши бўлган беморларда – 40 мг% ва ундан паст ва бошқа кўрсатмалар бўлганида (рефрактер ацидоз, ҳолатнинг прогрессив ёмонлашиши, марказий нерв тизимининг оғир шикастланиши, ўпка шиши ва буйрак етишмовчилиги) қўлланиши кўрсатилган. Ўпка шишида – ўпкани кислород билан тўйинган аралашма билан сунъий вентиляцияси.\n10, 20 таблеткадан контур уяли ўрамда ёки 6, 10 таблеткадан контур уясиз ўрамда.\nАцетилсалициловая кислота МС26.04.2018Кейингиси


20:07 08 Август 2020\n12:54 13.07.2020 (Янгиланган 12:59 13.07.2020) Ҳавола олиш\nТОШКЕНТ, 13 июл — Sputnik. АОКА ҳузуридаги штабда коронавирус тарқалишининг олдини олиш ва аҳоли саломатлигини таъминлаш юзасидан тизимда олиб борилаётган ишлар юзасидан брифинг ўтказилди.\nУнда коронавирусга қарши курашиш махсус комиссияси аъзоси Ҳабибулла Оқилов карантин чекловларининг кескинлаштирилганининг асосий сабабини маълум қилди.\nУнинг сўзларига кўра, карантин чекловлари юмшатилган кейин касалланиш сони кескин ортиб борган. Ҳозирги кунда клиникаларда 5 мингдан ортиқ ўринда коронавирусга чалинган беморлар даволанмоқда.\nОқилов фуқаролар 20 кун уйда ўтирса ва бу билан зарарланиш занжири узилса, беморлар сони ҳам камайишига ишонч билдирди.\n“Илгари янги зарарланиш сони асосан чет элдан қайтарилган ватандошларимиз ичидан чиққан бўлса, тенг ярми аҳоли орасида аниқланяпти. Мана шу карантин чораларининг кучайтирилишининг асосий сабабидир”, - деди мутахассис.\nСўнгги маълумотларга кўра, Ўзбекистонда коронавирус билан боғлиқ 13 193 та ҳолат аниқланган. Кеча, 12 июль куни мамлакатда 484 та янги касалланиш ҳолати аниқланган, шундан 265 таси аҳоли орасида. Беморларнинг 7852 нафари тузалиб кетган. Жами 61 киши вирус қурбонига айланган.


Машҳурларнинг ноқулай вазиятга тушиши... - Darakchi\nМашҳурларнинг ноқулай вазиятга тушиши...\nШОУ-БИЗНЕС 08.04.2017, 11:23\nБаъзан шундай вазиятлар бўладики, уятдан икки юзимиз қизариб, яширингани жой тополмай қоламиз. Беихтиёр «Бундан кўра ер ёрилса-ю, ерга кириб кетганим яхшийди», деймиз хижолатдан. Сизда ҳам шундай ҳолатлар бўлганми? Ўйлаб олгунингизча қаҳрамонларимизнинг бошдан кечирган воқеаларига қулоқ тутамиз.\n«Қимматбаҳо идишни синдирдим...»\n– Янги келинлигимда қайнонамнинг яхши кўрган идишини синдириб қўйганман. Кўриб қолмасларидан тезгина йиғиштириб ола қолай деганим-да, қайнонам кириб келган. «Ойижон, яхши кўрган идишингизни синдириб қўйдим, атай қилмадим», деганман йиғламсираб. Ойижоним бўлса, «Хафа бўлманг, яхшиликка бўлсин, жонингиз соғ бўлса бўлди, қизим», деган. Шу воқеани эсласам, ўша пайтда роса уятга қолганим кўз олдига келади.\n«Ўзимники ўзимга қайтди...»\n– Ижодий сафар пайти қаттиқ чарчаганимданми, қайси вилоятда эканлигимиз ёдимдан кўтарилган. Самарқанд шаҳридаги тадбирда саҳнага чиққанма-нда, «Бухоро ёшлари салом!», деганман. Кейин адашиб кетганимни билганимда роса уялгандим.\n– Кичиклигимда сирен гулини узаман деб, қилган ишим бир умрлик сабоқ бўлган. Кўп қаватли уйлардан бирининг атрофида гуллаб турган сирен дарахтига кўзим тушган-у, шартта бир бандини узиб олдим. Шу пайт подъезддан онам ва сирен дарахтининг эгаси чиқиб келишди. Онамни кўриб, «Сиз яхши кўрасиз деб узгандим, олиб бормоқчи эдим», дедим. Иккиси ҳам менга қараб кулишган бўлишса-да, онам «Сўрамай олмайди», дея койиганди.\n«Англаб-англамай изза бўлгандим...»\n– Талабалик пайтларимиз тўй хизматларига чиқардик. Энди тўйларга чиқиб юрган пайтларим ётоқхонадаги дўстларим «Қайтаётганингда тўй хонадаги аёлларга айтсанг, пакет қилиб беришади, дастурхондаги ноз-неъматлари билан», дейишди. Тажрибасизлигим шу ерда панд берган. Тошкент тўйларида шундай қилинаркан-да деб, ўша куни тўйхонадан чиқаётган «пакет» беришларини айтганман. Хизматга эса биринчи марта Аҳрор Усмонов билан боргандим. У киши «Бу нима?» деганларида «Ўзимгамас, дўстларимга» деганман-у дарров нотўғри иш қилганимни билиб, ерга кириб кетгудек бўлганман. Аҳрор ака, «Ҳеч қиси йўқ, биз ҳам талаба бўлганмиз», деганини ҳали ҳам яхши эслайман.\n«Сўзларим адашиб кетган...»\n– Кўп йиллар аввал бир воқеа бўлганди. Қайсидир тадбирда рус тилида сўзлашим керак бўлган. Қаттиқ ҳаяжонланганимдан рус ва ўзбек тилидаги матн аралашиб кетган. Янглиш сўзлаётганимни билиб, вазиятни тўғирлай олганман-у, аммо қилган ишимдан хижолат бўлгандим.\n«Кутилмаган воқеа бўлган...»\n– Сенсорли телефонлар энди чиққан пайти эди. Бир танишим қўнғироқ қилиб қолди. Рости унга унчалик рўйхушлигим йўқ эди. Суҳбатлашиб, телефонни ўчирдим. Бироқ сенсор тизимининг қўл ҳаракати сезувчанлигини билмасдим. Ёнимдаги дўстларимга қўнғироқлашган танишимни обдон ёмонлаб, камчиликларини айтаверибман. «Ақлли» телефоним эса танишимга сим қоқиб, барчасини етказиб турган экан. Кейин у менга қайта «Ҳаммасини эшитдим» дея қўнғироқ қилди. Бўларим бўлган-у, аммо сир бой бермаслик учун «Атай қилдим, эшитгин, ақлингни йиққин деб», деганман.


Китоб номи: "Оилада фарзанд тарбияси"\nМустақиллик йилларида мамлакатимизда она ва бола саломатлиги масалаларига муҳтарам Юртбошимиз раҳбарликларида алоҳида эътибор қаратиляпти. Соғлом бола йили давлат дастури доирасида амалга оширилаётган хайрли ишлар ҳам фикримизнинг яққол исботидир. Бу вазифа давлатимиз ички сиёсатининг бош йўналишларидан бирига айланди. Ватанимизнинг порлоқ келажагини ҳар жиҳатдан соғлом ва баркамол авлод таъмин этади. Фарзандларни эртанги куннинг муносиб эгалари ҳамда ворислари қилиб вояга етказиш ота - оналарнинг орзуси, масъулияти, бурчидир.\nЎзбекистон мусулмонлари идораси раиси, муфтий Усмонхон Алимовнинг ўтган йиллари чоп қилинган “Оилада фарзанд тарбияси” рисолалари жамланмаси бўлган ушбу китоб ўғил - қизларимизни юксак маънавият, гўзал фазилатлар эгаси қилиб тарбиялашда ота -оналар ва устоз - мураббийларга ишончли қўлланма бўлади.\nФайл ҳажми: 3.86 MB\nКўчириб олиш: Оилада фарзанд тарбияси


Пахтачилик ота салкам 33 млн. сўм тўлаб берди - Zamin.uz\nПахтачилик ота салкам 33 млн. сўм тўлаб берди\nФуқаролик ишлари бўйича Каттақўрғон туманлараро судининг қарори билан фуқаро Б.Э.дан ундирувчи Ш.Х.нинг 2 нафар вояга етмаган фарзандларининг моддий таъминоти учун учдан бир қисми миқдорида алимент ундириш бориш белгиланган.\nБу ҳолат бўйича Мажбурий ижро бюроси Пахтачи туман бўлими томонидан ижро иши юритилган. 2017 йил ноябрь ойидан буён фуқаро Б.Э. алимент тўловларини тўламасдан келаётган эди.\nМуқим даромади бўлмаган, кам таъминланган ва ижтимоий ҳимояга муҳтож аҳолини қўллаб-қувватлаш нақадар муҳим эканлигини инобатга олган ҳолда Бюронинг туман бўлими ходимлари томонидан тушунтириш ва профилактик тадбирлар амалга оширилмоқда.\nШу жумладан, қарздор Б.Э. билан ҳам атрофлича суҳбат ва тушунтириш ишлари ўтказилиб, фарзандларини моддий қўллаб-қувватлаш ҳар бир отанинг бурчи экани ётиғи билан тушунтирилди.\nБундай маслаҳат ва суҳбатдан ўзига тўғри хулоса чиқарган қарздор ота шу куни фарзандлари таъминотини ўйлаб, шу пайтгача бўлган қарзи 32 млн. 733 минг сўм пулни тўлаб берди. “Замин” янгиликларини “Youtube”да кузатиб боринг\n26-01-2021, 12:05, Жамият\nЯнгиликлар » Жамият » Пахтачилик ота салкам 33 млн. сўм тўлаб берди


ЎзА - Инновацион ғоялар, технологиялар ҳаётга қанчалик татбиқ қилинмоқда?\n21.09.2018 16:32 Чоп этиш версияси\nАхборотларда қайд этилишича, инновациявий ғоялар, технологиялар ва лойиҳаларни ҳаётга татбиқ қилиш борасида ҳам муайян ишлар амалга оширилган. Хусусан, 17 илмий-тадқиқот институтининг тижоратлаштириш мумкин бўлган ишланмалари намойиши ташкил этилган. 400 дан ортиқ илмий ишланмалардан 62 тасини ишлаб чиқаришга жорий этиш мумкинлиги, лекин таҳлиллар тезкор бизнес-режалар уларни саноатга жорий қилиш ва тижоратлаштириш учун камида 16 миллион АҚШ доллари ҳамда 13 миллиард сўм инвестиция талаб қилинади.\nАйрим ҳолларда ишланмаларни такомиллаштириш ҳамда ишлаб чиқишга мослаштириш учун қўшимча тадқиқотлар ҳам олиб бориш кераклигини кўрсатмоқда. Айни пайтда 43 та ишланмани тижоратлаштириш бўйича амалий ишлар олиб борилмоқда.\nТижоратлаштириш ишларини самарали бошлаш учун Фанлар академиясининг энг илғор 10 та илмий-тадқиқот институти 3 та етакчи банкка бириктирилган. Умумий қиймати 80,3 миллиард сўм бўлган жами 16 ишланма банклар томонидан танлаб олинган. Бу лойиҳаларни амалга оширишда интеллектуал мулк шаклида илмий-тадқиқот институтлари жами 14,5 миллиард сўм, банклар эса жами 58,5 миллиард сўм инвестиция билан ҳамкорлик ўрнатган.\nЛойиҳаларни тижоратлаштиришдан олинадиган йиллик даромад жами 123 миллиард сўм бўлиб, илмий-тадқиқот институтларига йилига 25 миллиард сўм соф даромад тушириб берилиши режалаштирилган. Қатор истиқболли ишланмаларнинг бозори банклар билан ўрганиб чиқилиши йўлга қўйилган. Жумладан, 14 илмий тадқиқот муассасалари базасида яратилган бўлажак сармоядорлар учун илмий ишланмалардан 33 энг истиқболлилари аниқланган.


Finance.uz - FACEBOOK ВА APРLE БАНКЛАРНИНГ ЎРНИНИ БОСА ОЛАДИМИ?\nFACEBOOK ВА APРLE БАНКЛАРНИНГ ЎРНИНИ БОСА ОЛАДИМИ?\nСўнгги вақтларда банклар янги турдаги молиявий технологик стартаплар билан ҳамкорликни ривожлантирмоқда. Бироқ Facebook ва Apple сингари технологик гигантлар ҳам молиявий хизматларни тақдим этаётганлиги боис улар ҳам жадал суръатларда ишлашига тўғри келмоқда.\nЙирик банклар замона зайлига қараб ишлаш ва ўзгариш лозимлигини аллақачон англаб етган. Шу боис кўплаб банклар ҳамкорлик битимларини тузмоқда ёки айрим рақобатбардош стартапларни харид қилмоқда.\nЛондонда SWIFT томонидан ташкиллаштирилган Sibos конференциясида банклар раҳбарлари баёнотига кўра, банкларнинг ҳамкорлигидан кўзланган мақсад ягона: махсус технологик кўникмаларга эга бўлмасдан туриб Facebook ёки Apple сингари компанияларнинг техник имкониятини қўлга киритишдир. Ҳамонки банклар қатъий тартибга солинар экан, технологик компаниялар билан ҳамкорлик истиқболлари ҳам қимматга тушмайдиган янги маҳсулотлар билан тажриба ўтказишга имкон беради.\n“Биз, шубҳасиз, кўплаб молиявий технологик компаниялар билан ҳамкорлик ўрнатамиз, бунинг яна бир сабаби ўрганишга бўлган эҳтиёжнинг катталиги, – деди Westpac компаниясининг тараққиёт бўйича бош директори Макгрегор Дункан. – Айни пайтда банкларнинг салоҳияти ва имконияти янада ошиши учун ҳам ҳамкорлик ўрнатиб келмоқдамиз. Зотан, бундай лойиҳаларни банк ичида ташкил этганимизда бунга кўпроқ вақт ва маблағ сарфланган бўларди. Шу боис кўп нарса талаб этилмайдиган лойиҳаларга қўл уриш таваккалчилик даражасини пасайтиради”.\nБанклар жадал суръатларда ҳаракат қилишига тўғри келади, сабаби технологик гигантлар оммавий молиявий хизматларни борган сари қамраб олмоқда.\nАввалроқ Deutsche Bank бош директори Кристиан Шивинг Google, Amazon, Facebook ва Alipay сингари компанияларни банкларнинг “бозордаги улушини тортиб олаётган”лар сафига киритганди.\nХитойдаги технологик компаниялар истеъмолчиларнинг харажатига таъсир кўрсатмоқда. Хусусан, Alipay ва Tencentнинг WeChat Pay мобиль ҳамёнларнинг мамлакатдаги нуфузи ортиб бормоқда.\nАйни пайтда Американинг гигант компаниялари ҳам муваффақият қозониб келмоқда: Apple яқинда Goldman Sachs билан ҳамкорликда кредит картани ишга туширган бўлса, Facebook кўп баҳсларга сабаб бўлаётган Libra номи билан аталган рақамли валюта лойиҳасини жорий этди.\n“Улар мижозларни жалб этиш учун катта миқдордаги маблағини сарфлашига тўғри келади”, – деди Bud молиявий технологик фирмаси бош директори Эд Маславецкас.\nBud ўзининг Лондондаги бош идорасида банкларга ўзидаги ва молиявий компанияларнинг иловалари ҳамда молиявий хизматлар таъминотчиларининг маълумотларини бирлаштириш имконини берувчи майдон ишлаб чиқмоқда. 2016 йил Bud фирмаси бир неча таъминотчиларнинг молиявий хизматларини ягона иловага бирлаштиришга ҳаракат қилганди. Ўтган давр мобайнида мазкур лойиҳа бир неча бор такомиллаштирилди. Bud технологияси банк мижозларига ўзларининг молиявий маҳсулотларини ягона илова ёрдамида бошқариш имконини берувчи янги хизматларни ташкил этмоқда.\nBud раҳбари қўшимча қилишича, Apple ўзи томонга кўплаб мижозларни оғдириб олаётганлиги боис банклар учун “катта хавф” туғдиради. Айнан шундай фикрни Accenture консалтинг фирмаси вакили Сулабх Агарвал ҳам илгари сурди.


Расман! Хуанфран "Атлетико"дан кетганини эълон қилди\n23 май, 2019, 17:07 299\nУнинг янги жамоаси номи ҳозирча номаълум.\nМадриднинг "Атлетико" клуби ҳимоячиси Хуанфран жамоадан кетгани ҳақида эълон қилди.\n“Бу менинг “Атлетико”даги сўнгги куним. Тез орада бу ерга яна қайтаман деган умиддаман. Бу жамоада ўтган йиллар ажойиб эди, бу ердаги пайтлар менинг фаолиятимдаги энг зўр дамлар бўлиб қолади”, - дейди 34 ёшли футболчи.\nМаълумот учун, Хуанфран “Атлетико” сафида 2011 йилдан буён тўп суриб келаётган эди. У ўтган давр мобайнида “матрасчилар” либосида жами 355та ўйинда майдонга тушди ва ўз ҳисобига 6та гол ҳамда 41та голли узатма ёздириб қўйишга эришди. У мадридликлар билан жами 7та соврин қўлга киритди.\nЭслатиб ўтамиз, бундан аввалроқ Антуан Гризманн, Диего Годин ва Лукас Эрнандеслар ҳам "Атлетико"дан кетганликлари ҳақида эълон қилишган эди.\n"Атлетико" Хуанфранни текинга қўйиб юборади. Чунки...


Марказий Осиёда Янги йил: энг кўп дам олиш кунлари — ўзбекистонликларда\nТожикистон аҳолиси Янги йил байрам кунларида атиги бир кун дам олади: «Байрам кунлари тўғрисида»ги қонунга кўра, Янги йил байрам кунларида фақат 1 январгина дам олиш куни ҳисобланади, деб ёзади «ASIA-Plus».\nЎзбекистон аҳолисининг бу борада кўпроқ омади чопди: Янги йил шарафига ўзбекистонликлар кетма-кет беш кун — 2018 йилнинг 30 декабридан 2019 йилнинг 3 январигача дам олади. Қўшимча дам олиш кунлари жорий этилганлиги сабабли икки шанба — 2018 йилнинг 29 декабрь ва 2019 йилнинг 5 январь кунлари иш куни бўлади.\nҚозоғистон аҳолиси Янги йилда тўрт кун дам олади. Қозоғистонликлар 30 декабрдан дам олишни бошлайди. 31 декабрь, 1 ва 2 январь кунлари ҳам байрам кунлари ҳисобланади.\nҚўшни Қирғизистонда ҳам тўрт кун — 30 декабрдан 3 январгача дам олиш кунлари ҳисобланади. Туркманистонда ҳам Тожикистондаги каби Янги йилда атиги бир кун — 1 январь куни дам олишади.\nЭслатиб ўтамиз, «2019 йилда расмий саналарни нишонлаш даврида қўшимча ишланмайдиган кунларни белгилаш ва дам олиш кунларини кўчириш тўғрисида»ги Президент фармони имзоланганлиги ҳақида хабар берилган эди.\nКиритилди: 19:51 06.12.2018. Ўқилди: 1908 марта. Фикрлар сони: 0 та.


Беморлар жигарида “дастхат” қолдирган жарроҳ қамоқ жазосидан қутулиб қолди\n07:15 / 13.01.2018\nБеморлар жигарида ўз исм-шарифининг биринчи ҳарфларини ўйиб туширган британиялик жарроҳ Саймон Брэмхолл қамоқ жазосидан қутулиб қолди. Суд унинг бу қилмишини жароҳат етказиш билан ҳужум қилиш деб топган. Собиқ жарроҳ айбини тан олган ва унга 10 минг фунт стерлинг миқдорида жарима ва бир йил жамоат ишларини бажариш жазоси белгиланган.\nЖарроҳ операциялар вақтида беморлар жигаридаги қон томирларини лазер билан шундай тарзда куйдирганки, жигарда жарроҳнинг 4 см.лик инициаллари (S ва B ҳарфлари) ҳосил бўлган. Жарроҳнинг бу қилмиши унинг собиқ беморларидан бирининг жигари ишламай қолиб, бошқа бир жарроҳ операция қилганда ошкор бўлган. Жарроҳнинг адвокатлари судда у шундай тарзда ҳамширалар кайфиятини кўтармоқчи бўлганини айтишган.\nЖигар трансплантацияси амалиёти ўтказилган илк бемор уйига қайтди\n00:51 / 16.02.2018


МУРОЖААТНОМА: МАМЛАКАТ РИВОЖИДАГИ ИСТИҚБОЛЛИ ВАЗИФАЛАР - Ўзбекистон овози газетаси\nКАМБАҒАЛЛИК — ИЖТИМОИЙ ҲОДИСА\nЯНГИ ИШ ЎРИНЛАРИ ЯРАТИЛИШИ АҲОЛИ МАНФААТЛАРИГА ХИЗМАТ ҚИЛАДИ\nТИББИЁТ СОҲАСИДАГИ ИЛМИЙ ИЗЛАНИШЛАР\nАВТОМОБИЛЛАР НАРХИНИНГ ОШИШИГА\nАФСОНАВИЙ БОКСЧИ РУФАТ РИСҚИЕВ ХОНАДОНИДА...\nЮРТИМИЗДА КОРОНАВИРУС ҚАЙД ЭТИЛГАНИ РАСМАН МАЪЛУМ ҚИЛИНДИ\nЕР АЖРАТИШДАГИ КЎЗБЎЯМАЧИЛИКЛАР\n« Aprel 2020\nМУРОЖААТНОМА: МАМЛАКАТ РИВОЖИДАГИ ИСТИҚБОЛЛИ ВАЗИФАЛАР\nПрезидент Шавкат Мирзиёевнинг Олий Мажлис Сенати ва Қонунчилик палатаси аъзоларига 2018 йилда амалга оширилган асосий ишлар якуни ва Ўзбекистон Республикасини 2019 йилда ижтимоий-иқтисодий ривожлантиришнинг энг устувор йўналишларига бағишланган Мурожаатномасини халқимиз катта қизиқиш ва ҳаяжон билан кутиб олди.\nЎзбекистон Миллий ахборот агентлиги мухбирлари юртдошларимизнинг бу борадаги фикр-мулоҳазалари билан қизиқди.\nШуҳрат ЧЎЛЛИЕВ, Ўзбекистон Республикаси Олий Мажлиси Сенатининг Қонунчилик ва суд-ҳуқуқ масалалари қўмитаси аъзоси:\n— Юртимизда қонун устуворлигини таъминлаш ва суд-ҳуқуқ соҳасини такомиллаштириш йўлида кенг кўламли ислоҳотлар амалга оширилди. Бу инсон манфаати, унинг ҳуқуқ ва эркинликларини таъминлашга қаратилган одил судлов тизимини яратиш, ҳуқуқни муҳофаза қилиш идоралари фаолиятини такомиллаштириш борасидаги ишларда намоён бўлмоқда.\nПрезидент Шавкат Мирзиёев Олий Мажлисга Мурожаатномасида бу каби масалаларга алоҳида тўхталиб, эришилган натижалар ва келгусидаги вазифалар ҳақида сўз юритди.\nЖумладан, суд ҳокимияти мустақиллигини таъминлаш мақсадида судьяликка номзодларни танлаш ва тайинлаш тизимини янада такомиллаштириш, ягона суд амалиётини йўлга қўйиш, айрим тоифадаги оғир жиноятларнинг Олий суд судьялари томонидан кўриладиган ягона суд амалиётини шакллантириш лозимлигини таъкидлади.\nДавлатимиз раҳбари ҳуқуқбузарликка қарши кураш бўйича ҳар қайси ҳудуд ўз тажрибасини яратиши кераклигини қайд этди. Тизимда эски ва самарасиз бошқарув усулидан воз кечиш, «Маҳалла посбони» лавозимини тугатиш, унинг ўрнига профилактика инспекторининг ҳуқуқий масалалар бўйича ўринбосари лавозимини жорий этиш таклифини илгари сурди.\nДавлатимиз раҳбари жиноят қонунчилигини янада такомиллаштириш ва либераллаштириш бўйича ишларни давом эттириш зарурлигини қайд этди. Тўғри-да, ахир ўзингиз ўйланг, Жиноят ва Жиноят процессуал кодекслари қарийб 25 йил олдин қабул қилинган. Уларни бугунги замон талабларига мослаштириш керак.\nАзиз АБДУҲАКИМОВ, Ўзбекистон Республикаси Бош вазири ўринбосари:\n— Президентимизнинг Олий Мажлисга Мурожаатномаси 2019 йилда ҳаётнинг барча жабҳаларини ислоҳ қилишга қаратилган фаолиятимиз йўналишларини белгилаб бергани билан аҳамиятли бўлди. Унда соҳалар кесимида бажарилиши керак бўлган устувор вазифаларнинг аниқ кўрсаткичлари акс этган.\nБугун мамлакатимизда фаол инвестиция сиёсати юритилмоқда. Аммо бу ижтимоий соҳанинг иккинчи даражага тушишини англатмайди. Мурожаатномада мамлакатимизда иқтисодий юксалишни таъминлаш орқали ижтимоий соҳани тараққий эттириш устувор вазифа бўлиб қолиши алоҳида қайд этилди.\nДавлатимиз раҳбари туризмнинг кўпинча қадимий шаҳарларимиз, тарихий-маданий ёдгорликларимиз доирасида чекланиб қолаётганини таъкидлади. Тиббиёт туризми, зиёрат туризми ва экотуризмни ривожлантириш борасида барча имкониятлар ишга солинмаяпти.\nШу боис, Мурожаатномада сайёҳликни ривожлантириш учун барча вазирлик ва идоралар имкониятларини сафарбар этиш зарурлиги қайд этилди. Ўзбекистон Республикаси Вазирлар Маҳкамасига 2019-2025 йилларда Туризмни ривожлантириш миллий концепциясини ишлаб чиқиш ва ижросини таъминлаш вазифаси топширилди.\nШерзод ШЕРМАТОВ, Ўзбекистон Республикаси халқ таълими вазири:\n— Президентимиз эътиборимизни илм-фан соҳасига алоҳида ғамхўрлик кўрсатилган давлатларда ривожланишнинг юқори суръатлари кузатилаётганига қаратди. Биз, соҳа ходимлари инсон капиталига эътиборни кучайтиришимиз, ёшларимизнинг салоҳиятини рўёбга чиқариш учун барча имкониятларни сафарбар этишимиз зарур.\nМурожаатномада қиёсий таҳлил келтирилиши билан бирга, мамлакатимизда умумий ўрта таълим тизимини бугунги кун талаблари асосида ташкил этиш бўйича вазифалар ҳам кўрсатилди. Шундан келиб чиқиб айтишим мумкинки, 2019 йилда мамлакатимизда таълим сифатини баҳолашга доир халқаро изланишларни, ёшларнинг ижодкорлик қобилиятини қўллаб-қувватлаш, хусусий мактаблар ташкил этиш, давлат-хусусий шериклик имкониятларидан фойдаланишга кенг ўрин берилади.\nЎз навбатида, ёшларнинг таълим олиш имкониятларини кенгайтириш, таълим дастурлари ва ўқитиш услубларини халқаро стандартларга яқинлаштириш ҳам кун тартибидаги асосий вазифамиз бўлиб қолади. Бир сўз билан айтганда, фаолиятимизни «Таълимга киритилган инвестиция — келажакка киритилган сармоядир!» тамойили асосида ташкил этамиз.\nАгрипина ШИН, Ўзбекистон Республикаси мактабгача таълим вазири:\n— Президентимиз биз, соҳа мутахассислари олдига болаларни мактабгача таълим билан қамраб олиш даражасини узлуксиз ошириш вазифасини қўйди. Бу, аввало, замонавий ижтимоий-ҳаммабоп мактабгача таълим муассасаларини ташкил этишни давом эттириш, давлат-хусусий шериклик имкониятларидан кенг фойдаланиш ҳисобига амалга оширилади.\nМактабгача таълим муассасаларидаги таълим-тарбия жараёнида жаҳон амалиётида кенг қўлланиладиган замонавий таълим дастурлари ва технологияларини жорий этишга қаратилган ишларни давом эттирамиз.\nШуни таъкидлашни истардимки, мактабгача таълим муассасалари учун педагог кадрларни тайёрлаш ва малакасини ошириш механизмларини тубдан такомиллаштиришда олдимизга қўйган долзарб вазифаларни 2019 йилда ҳам изчиллик билан давом эттирамиз.\nИброҳим АБДУРАҲМОНОВ, Ўзбекистон Республикаси инновацион ривожланиш вазири:\n— Мурожаатномадаги топшириқлар, қўйилган устувор вазифаларни ўтаётган йилдаги ишларнинг мантиқий давоми сифатида кўриш мумкин. Келаси йилга «Фаол инвестициялар ва ижтимоий ривожланиш йили» деб ном берилишида жуда катта маъно бор. Сабаби инвестицияларсиз ҳеч қачон инновация бўлмайди.\nПрезидентимиз вазирлигимизга қатор топшириқлар берди. Энг муҳими барча кучимизни, билимимизни инсон капиталини ривожлантиришга сарфлашимиз керак. Чунки инсон капиталини кучайтиришга эътибор берсак, биз жаҳон аренасидан мустаҳкам ўрин эгаллаймиз. Бу нима дегани? Бу — қуйи бўғинлар, яъни, мактабгача таълим, мактаб, олий таълим, керак бўлса, илмий фаолиятимизга янгича қарашлар, янгича ёндашувларни киритишимиз керак.\nСодиқ САФОЕВ, Ўзбекистон Республикаси Олий Мажлиси Сенати Раисининг биринчи ўринбосари:\n— Шавкат Мирзиёевнинг Мурожаатномасини диққат билан тингладик. Ўтаётган йил мобайнида Ватанимиз равнақи йўлида қилинган ишлар ҳаммамизда юксак ғурур уйғотади. Шу билан бирга, Президентимиз таъбири билан айтганда, ҳозир кўкракка уриб мақтаниш даври эмас. Биз олдимизда турган ишлар ҳақида чуқур ўйлашимиз керак.\nҲозирги даврда олдимизда турган масалалар юқори малакани, чуқур билимни, янгича ёндашув ва дунёқарашни талаб этади. Биринчи навбатда минтақамизда, Ўзбекистоннинг теварак-атрофида тинчлик, барқарорлик ва халқаро ҳамкорликни ривожлантириш учун муҳим бўлган муҳитни вужудга келтириш керак. Бу, албатта, ташқи сиёсий ва иқтисодий алоқалар билан боғлиқ бўлган фаолиятга бевосита дахлдор. Бу борада айрим жиҳатларга алоҳида эътибор қаратиш лозим.\nБиринчиси, давлатимиз раҳбари БМТ Бош Ассамблеясида сўзга чиқиб, Оролбўйи минтақасида вужудга келган оғир экологик вазиятга бутун халқаро ҳамжамиятнинг эътиборини жалб этди. Бир йил ўтмасдан БМТ шафелигида кўп томонлама шериклик асосида Оролбўйи минтақаси учун траст фонди ташкил этилди.\nМарказий Осиёда дўстлик ва ишонч муҳити яратилди. Ўзбекистон билан минтақанинг бошқа давлатлари ўртасидаги савдо-иқтисодий алоқалар сезиларли даражада кенгайди. Хусусан, жорий йилнинг 9 ойи мобайнида қўшни давлатлар билан савдо айланмаси ўртача 50 фоизга ўсди.\nКелаётган 2019 йил «Фаол инвестициялар ва ижтимоий ривожланиш йили» деб эълон қилинаяпти. Бу ниҳоятда муҳим. Давлатимиз раҳбари айтганидек, бугунги кунда инвестициялар иқтисодиётнинг юрагидир. Шу сабабли бугун дунёда инвестицияларни жалб этиш учун аёвсиз рақобат мавжуд. Бу рақобатда биз муваффақиятга эришишимиз учун нафақат шиору даъватлар, балки янгича ёндашув, малакали мутахассислар, янгича дунёқараш керак.\nМурожаатномада экспортга йўналтирилган иқтисодиётни ривожлантириш масаласига алоҳида эътибор қаратилди. Бу кескин ўзгариш. Бизда кўп йиллар мобайнида асосан импорт ўрнини босиш сиёсати олиб бориларди. Лекин қисқа даврда катта ютуқларга эришган Жанубий Корея, Япония, Сингапур каби давлатларнинг муваффақияти айнан экспортга йўналтирилган иқтисодиётни ривожлантиргани билан белгиланади.\nСуннатилла БЕКЕНОВ, Ўзбекистон Республикаси Инвестициялар бўйича давлат қўмитаси раисининг биринчи ўринбосари:\n— 2019 йилнинг «Фаол инвестициялар ва ижтимоий ривожланиш йили» деб эълон қилиниши биринчи навбатда бизнинг фаолиятимизга дахлдор. Буни чуқур англаган ҳолда масъулият билан ишлашимиз, ўз олдимизга қўйилган вазифаларни сидқидилдан бажаришимиз талаб этилади. Узоқни кўра биладиган, халқнинг фаровон турмушини ўйлайдиган, барқарор иқтисодни ривожлантиришга эътибор қаратадиган раҳбар доимий равишда инвестиция ҳақида ўйлайди ва гапиради.\nБаҳодир ЮСУПОВ, Ўзбекистон Республикаси қишлоқ хўжалиги вазири:\n— Давлатимиз раҳбари қишлоқ хўжалигини бошқариш тизимини ислоҳ қилиш, ер ва сув ресурсларидан оқилона фойдаланиш борасидаги илғор технологияларни жорий этиш, озиқ-овқат хавфсизлигини таъминлашга муҳим аҳамият қаратди.\nСоҳани давлат томонидан қўллаб-қувватлашга алоҳида эътибор қаратилаётгани бежиз эмас. Бу борада давлат фақат иккита амалий восита, яъни, маҳсулотни кафолатли харид қилиш ва субсидия орқали иштирок этиши кераклигини аниқ тушунтириб берди. Хусусан пахтачиликда кластерлар яратилиши икки йил олдин ҳатто тасаввуримизда ҳам йўқ эди. Бугун шу истиқболли тизим илк натижаларни бера бошлади. Бундан ташқари, сабзавотчилик, боғдорчилик ва чорвачиликда ҳам кластерларни ривожлантириш масаласи олдимизда турибди.\nШунингдек, уруғчиликда селекция билан шуғулланадиган институтларнинг моддий-техник базасини яхшилаш ва давлат-хусусий шериклик асосида уруғчилик кластерларини ташкил қилиш бўйича аниқ кўрсатмалар берилди.\nШерзод КУДБИЕВ, Ўзбекистон Республикаси бандлик ва меҳнат муносабатлари вазири:\n— Ишсизликни камайтириш, одамларнинг даромадини ошириш ва уларга муносиб турмуш шароитини яратиш борасидаги бир қатор масалалар Президентимиз Мурожаатномасида ўз аксини топди.\nЖумладан, фаол инвестицияларни жалб қилиш минглаб янги иш ўринларини ташкил қилишга ёрдам беради. Ижтимоий ривожлантириш масалалари, албатта, аҳоли бандлиги билан чамбарчас боғлиқ бўлиб, даромадлар ва турмуш даражаси ошишига олиб келади. Давлатимиз раҳбари 2019 йил учун бандликка кўмаклашиш бўйича янги давлат дастурини ишлаб чиқиш вазифасини қўйди. Бу борада касбга ўқитиш, уларга ҳуқуқий ва бошқа маслаҳатлар бериш тизимли йўлга қўйилади.\nАкмал САИДОВ, Инсон ҳуқуқлари бўйича Ўзбекистон Республикаси Миллий маркази раҳбари:\n— Президент Мурожаатномасида кўтарилган масалалар, илгари сурилган таклиф ва ташаббуслар Ўзбекистоннинг эртасини белгилаб берувчи ғоялардан иборат.\nЮртимизда миллий ғоясиз, миллий ўзликни англамасдан туриб, ватанпарварликсиз ҳеч қандай ислоҳотларни амалга ошириш мумкин эмаслиги белгиланди. Шунинг учун айтилаяптики, миллий ғоя Ўзбекистондаги ислоҳотларнинг асоси бўлиб хизмат қилади.\nДавлатимиз раҳбари Ўзбекистон телерадиокомпанияси ҳузурида «Ўзбекистон тарихи» телеканалини очиш ташаббуси билан чиқди. Зеро, тарихсиз буюк келажак бўлмайди. Тарихимизни жуда яхши билишимиз керак.\nШунингдек, давлатимиз раҳбари Ўзбекистон миллатлараро тотувлик ва диний бағрикенглик соҳасида ўз анъаналарига доимо содиқ бўлиб, бу йўлдан ҳеч қачон оғишмасдан илгари боришини қайд этди.\nБаҳодир ЮСУПАЛИЕВ, Ўзбекистон Республикаси соғлиқни сақлаш вазирининг биринчи ўринбосари:\n— Президентимизнинг Мурожаатномасида 2019 йилга оид вазифалар белгиланди. Инвестицияларни фаол жалб этсак, иқтисодиётимиз ривожланади. Иқтисодиёт ривожланса, ижтимоий соҳага эътибор кучаяди, маблағ сарфлашда муаммолар бўлмайди. Шу жараёнда энг катта эътибор соғлиқни сақлаш тизимига қаратилади. Генофондимизни асраш, халқимиз саломатлигини мустаҳкамлаш биз учун ҳаётий муҳим масаладир. Тиббиёт тизимини такомиллаштириш, соҳага илғор илм-фан ютуқларини жорий этиш, жамиятда соғлом турмуш тарзини қарор топтириш, кадрлар тайёрлаш, малакасини ошириш борасида жиддий ишлашимиз зарур.\nХалқимизга хос азалий анъаналардан бири — ногиронлиги бўлган шахслар, боқувчисини йўқотганлар, ёлғиз кексалар, умуман, кўмакка муҳтож қатламларни қўллаб-қувватлашдек эзгу амалларимиз яна давом этади. Бу устувор вазифаларимиздан бўлиб қолаверади. Давлатимиз раҳбари айтганидек: «Иқтисодий ривожланиш ва ижтимоий ҳимоя бир-биридан ажралмас тушунчалар бўлиб, уларни айри ҳолда тасаввур қилиб бўлмайди».\nИномжон МАЖИДОВ, Ўзбекистон Республикаси олий ва ўрта махсус таълим вазири:\n— Ҳар доим ҳар бир мамлакат учун етук кадрлар тайёрлаш муҳим вазифалардан бири сифатида қаралган. Шу боис, олий таълим тизимида таҳсил олиш учун тенг имконият яратиш, педагог кадрларга эътибор бериш, мутахассислар тайёрлашни кучайтиришимиз муҳим. Буни давлатимиз раҳбари алоҳида таъкидлади.\nЎзбекистонда битирувчиларни олий таълим билан қамраб олиш даражаси ўтган даврда 9-10 фоиз эди. Сўнгги икки йилда кўрилган чора-тадбирлар туфайли бу кўрсаткич 15 фоиздан ошди. Лекин дунёдаги ривожланган давлатлар тажрибасига қарайдиган бўлсак, бу кўрсаткич уларда 60-70 фоизни ташкил этади. Шунинг учун 2019 йилда мамлакатимизда бу рақамни 20 фоизга етказиш, келгуси йилларда бу борадаги ишларни янада изчил ошириш муҳим вазифадир.\nОлий таълим муассасаларига, реал имкониятлардан келиб чиққан ҳолда, қабул квоталарини мустақил белгилаш тизими жорий этилиши, таълим бериш ва илмий фаолиятни амалга оширишда университет ва институтларимизнинг мустақиллигини кенгайтириш лозимлиги қайд этилди.\nЖамшид ХЎЖАЕВ, Ўзбекистон Республикаси ташқи савдо вазири:\n— Мурожаатномада Ўзбекистоннинг экспорт салоҳиятини ошириш, ташқи савдони либераллаштириш вазифалари белгилаб берилди. Режаларимиз шундан иборатки, 2019 йилда экспорт салоҳиятини 30 фоизга ошириш, яъни, 18 миллиард АҚШ долларига етказишдан иборат. Ўтган йил давомида бу соҳада жуда кўп муҳим қонуний ҳужжатлар қабул қилинди. Экспорт учун тўсиқларни бартараф этиш чоралари кўрилди. Солиқ имтиёзлари жорий этилди. Аммо ҳали-ҳануз муаммолар борлигини тан олишимиз зарур. Ўзбекистон экспортда фаол бўлиши, денгиз портларига чиқиш учун икки давлатни кесиб ўтиши керак. Логистика харажатлари қимматлик қилмоқда. Бу бир қадар мураккабликларни келтириб чиқармоқда. Шунинг учун соҳадаги қийинчиликларни ҳал этишга доир вазифалар белгиланди.\nШунингдек, божхона имкониятларини ҳам кўриб чиқиш, барча қулайликларни яратиш йўлида ҳаракат қилиш лозимлиги қайд этилди.\nЭнди давлат муассасалари бевосита фуқаро билан ишлашга ўтади. Давлат идоралари халққа кўмакчи, тадбиркорларга бизнес ҳамкор бўлиши зарур, деб таъкидлади Президентимиз.\nМурожаатнома келгусида қилинадиган барча ишлар учун дастуриламал бўлиб хизмат қилади.\nВАТАН НИМАДАН ИБОРАТ?..\nКОРОНАВИРУС: «ЎЗИМИЗНИ ҲАМ, ЯҚИНЛАРИМИЗНИ ҲАМ ЭҲТИЁТ ҚИЛАЙЛИК»\nЁШЛАР МАЪНАВИЙ ҚИЁФАСИ – МИЛЛАТНИНГ БЕБАҲО БОЙЛИГИ\nПахтачилик соҳасида бозор тамойилларини кенг жорий этиш чора-тадбирлари тўғрисида\nҒалла етиштириш, харид қилиш ва сотишга бозор тамойилларини кенг жорий этиш чора-тадбирлари тўғрисида\n2017-2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегиясини “Илм, маърифат ва рақамли иқтисодиётни ривожлантириш йили”да амалга оширишга оид давлат дастури тўғрисида\nCopyright © 2009-2020 «Ўзбекистон овози» Барча ҳуқуқлар


Электрон ойлик чиптаси йўловчига фойдалими ? - Уч илдиз\nЭлектрон ойлик чиптаси йўловчига фойдалими ?\nby Тўлқин Эшбек · 01.08.2018\nБугунги кунда “Тошшахартрансхизмат” АЖ йўловчиларга транспорт\nхизматини сифатли ташкил этиш борасида қатор ишларни олиб бораяпти. Жумладан, ўтган ойда илк бор амалиётга жорий этилган электрон ойлик чипталари хам шу мақсадда тадбиқ қилинган. Лекин бу электрон ойлик чипта йўловчига фойдалими? Буни ўзим мисолимда кўриб чиқмоқчиман. Ўзим хам 20 йилдан буён узлуксиз равишда ойлик чипталаридан фойдаланиб келаман. Шу пайтгача қоғоз кўринишдаги ойлик чипталарини кўрсатиб транспорт воситасида бемалол тушиб кетган бўлсак, электрон ойлик чипта олганимиздан кейин оворагарчиликлар юзага келмоқда. Мисол учун 1 август куни соат 8.20 да Алгоритм 31-мавзедан 87-автобусга чиқдим.\nАвтобусда кондуктор йўқ. Ватан кинотеатрига келганимдан кейин хайдовчини олдига бориб электрон чиптани тақдим этиб, уни электрон мосламага теккизиб, яна чипта олиб автобусдан тушиб кетдим. Шу вақтда ортимдан яна 3-4 нафар йўловчи электрон ойлик чиптасини хайдовчига тақдим этиб кейин автобусдан тушишга мажбур бўлди. Бунга қанча вақт ва асаб кетганини айтмайсизми. Чунки баъзи йўловчи шошиб туради, бошқа транспорт воситасига ўтиб олиш зарур.\nШундай холат ўзимда бўлди.\nВатан кинотеатридан 56-автобусга ўтириб, одам кўплигидан орқа эшикдан зўрға илиндим. Фарход бозори бекатида орқа эшикдан тушиб электрон чиптани кўрсатсам, хайдовчи сигнални босиб туриб, олдинга келишга ундади. Орқада 141-автобус келиб турибди, унга ўтишим керак. Бозор бекатида 20 дан ортиқ одам тушади.\nОлдинги эшикка бориб электрон ойлик чиптани узатиб, яна тўлов чиптасини олдим. Бунгача 141- автобус кетиб қолди, шошиб турганим учун анча жахлим чиқди. Энди 15 минутча кейинги 141-автобусни кутишим керак. Унгача қизимга ўқувчи электрон ойлик чиптасини сотиб олиш учун Фарход бозори бекатидаги чипта сотиш шахобчасига бордим. Ойлик чиптасини сотувчи аёлга электрон ойлик чиптани фойдали эмаслигини гапирсам, ха мен бугун 3 та электрон ойлик чиптани август ойига пулини тўлдириб (загрузка) берсам, эгалари бир соатда қайтиб келди, “Пул тушириб бермабсиз деб” жанжаллашишди” деб шикоят қилди.\nАвтобус хайдовчиларининг махсус электрон қурилмани тўғри ишлата олмаганлиги қатор йўловчиларни овора бўлишига олиб келаяпти, мен электрон чипталарни тўлдириб, эгаларига тўлов қабул қилинганлиги бўйича тўлов қоғозини берганман, -деб ўз сўзни давом эттирди чипта сотиш шахобчаси вакили. Қизим учун электрон ойлик чиптани харид қилиб, яна бекатга бориб, 141-автобусга ўтириб йўлимдан давом этдим. Автобусни олдинги қаторида ўтириб, хайдовчига электрон ойлик чиптани узатдим. У ойлик чиптани электрон мосламасига теккизди. Ускуна ишламади. –Қурилма блокланиб қолибди, узр деб электрон ойлик чиптамни қайтариб берди. Энди жарима тўлайман, қурилмани ишламаганига деди хайдовчи хорғинлик билан.\nБошқа йўловчилар хам электрон ойлик чиптасини махсус ускунадан ўтказа олмай ўз манзилларида тушиб қолди. Мен хам соат 9.25 да “Ўзбекистон” метроси бекатида тушиб, ишхонага шошилдим.\nМана бир-бир ярим соат ичида ойлик электрон чипта билан боғлиқ машмашалар.\nБундай холатлар бўлса, электрон ойлик чиптани йўловчига нима кераги бор?\nУндан қоғозли ойлик чипта қулай эди, кўрсатиб тушиб кетишга.\nАвтобусларда Махсус электрон қурилмалар етарли бўлмаса, бори хам ишламаса, хайдовчи ёки чиптачи ундан фойдалана билмаса бунда йўловчининг айби нима? Уни вақтини олишга, асабини бузилишига электрон ойлик чипта сабаб бўлмаяптимикан? Чунки кунига ўнлаб транспорт воситаларига чиқадиган йўловчи бир марта бўлса хам шундай холатга тушиши шубхасиз.\nNext story Президентнинг фан, таълим, соғлиқни сақлаш ва спорт масалалари бўйича давлат маслаҳатчиси тайинланди\nPrevious story Қабул жараёнида шаффофлик


Гидрометеорология хизмати маркази эртага, 31 март куни қандай об-ҳаво кутилаётганини маълум қилди.\nТошкент шаҳри. Ҳаво ўзгариб туради, ёғингарчилик кутилмайди. Кечаси ва эрталаб туман тушиши мумкин. Шамол шарқдан 3-8 м/с тезликда эсади. Ҳарорат кечаси 2-4 даража илиқ, кундузи 18-20 даража иссиқ бўлади.\nҚорақалпоғистон Республикаси ва Хоразм вилояти. Ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 2-7 даража, кундузи 17-22 даража илиқ бўлади.\nБухоро ва Навоий вилоятлари. Ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 2-7 даража илиқ, кундузи 18-23 даража иссиқ бўлади.\nТошкент, Сирдарё, Самарқанд ва Жиззах вилоятлари. Ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 0-5 даража, кундузи 17-22 даража илиқ бўлади.\nҚашқадарё ва Сурхондарё вилояти. Ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 2-7 даража илиқ, кундузи 20-25 даража иссиқ бўлади.\nАндижон, Наманган ва Фарғона вилоятлари. Ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 0-5 даража, кундузи 15-20 даража илиқ бўлади.\nРеспубликанинг тоғли ҳудудлари. Ҳаво ўзгариб туради, ёғингарчилик кутилмайди. Баъзи жойларга туман тушади. Қор кўчиши хавфи бор. Шамол шарқдан 7-12 м/с тезликда эсади. Ҳарорат кечаси 3 даража совуқ - 2 даража илиқ, кундузи 8-13 даража илиқ бўлади.


Бош сахифа > Янгиликлар > Тижоратга бўлган қизиқишим ортди\nТижоратга бўлган қизиқишим ортди\nКоллежни томомлагач, бирор ишнинг бошини тутолмай юрган кезларим тадбиркорлик билан шуғулланиш тўғрисида ўйланиб қолдим ва маслаҳат сўраб, Ўзбекистон Республикаси Савдо-саноат палатасининг вилоят ҳудудий бошқармасига бордим. У ерда мени очиқ чеҳра билан кутиб олишди.\nБирор саволим жавобсиз қолмади. Тижоратга бўлган қизиқишим ортди. Уларнинг кўмагида банкдан имтиёзли кредит олиб, фаолиятимни ҳовлимизда фойдаланилмаётган тандир ва кичик хонани қайта таъмирлаб, фойдаланишдан бошладим.\nИшларим ривожлангани сайин бизнесимни янада кенгайтиришга интилдим. Савдо-саноат палатасининг эшигини яна бир бор қоқдим. Улар беминнат юридик маслаҳат бердилар. Қолипли нон ва нон маҳсулотлари ишлаб чиқаришни йўлга қўйдим. Технология масаласида ҳам зарур кўмакни берди. Шу сабаб, бизнесим ривожланди, кенгайди. Шаҳарнинг кўзга кўринган новвойлари қаторига қўшилдим. Палата билан узвий ҳамкорликда ишлай бошладим, мажлисларида қатнашдим. Ҳозирги кунда оилавий корхонамизда 8 нафар ишчи меҳнат қилмоқда.\n"Ташаббус — 2016" кўрик-танловининг вилоят босқичида совринли ўринни эгалладим. Бундан ташқари, жорий йилда "Ватан тараққиётида менинг ҳиссам" шиори остида ўтказилган ёшлар фестивалида иштирок этиб, ишбилармон йигит-қизлар билан ўзаро тажриба алмашдим. Бугунги кунда тенгқурларим ҳавас қилгулик тадбиркорман.\nШу юртда, мана шу заминда туғилиб, яшаётганлигимдан фахрланаман. Азиз тенгдошлар, мамлакатимизнинг гуллаб-яшнашига ўз ҳиссангизни қўшинг, ўз бизнесингизни яратинг, тақдирингизни ўзингиз белгиланг, юксалинг ва тараққий этинг. Бунда сизга Савдо-саноат палатаси яқиндан кўмак беради.\n"Азизнур истиқлол" оилавий корхонаси раҳбари.\nКўрилганлар сони: 4395


1969 марта ўқилди\nЭр-хотиндан бирининг аризаси бўйича никоҳдан ажралишни қайд этиш\nсодир қилган жинояти учун 3 йилдан кам бўлмаган муддатга озодликдан маҳрум қилинган бўлса, ўртада вояга етмаган умумий болалари бор-йўқлигидан қатъи назар, эр-хотиндан бирининг аризасига кўра ФҲДЁ органларида никоҳдан ажратиш қайд этилади.\nБунда ФҲДЁ органига қуйидаги ҳужжатлар тақдим этилади:\nэр (хотин) 3 йилдан кам бўлмаган муддатга озодликдан маҳрум қилинганлиги тўғрисида суднинг қонуний кучга кирган ҳукмидан кўчирма, шунингдек судланган эр (хотин)нинг ўртадаги болалари ва мол-мулки юзасидан низоси йўқлиги тўғрисидаги тилхат.\nЭр-хотиннинг ўзаро розилиги асосида никоҳдан ажралишни қайд этиш\nФҲДЁ органи мулкий низолари ҳамда вояга етмаган фарзандлари бўлмаган эр-хотинлардан никоҳдан ажратиш тўғрисидаги аризани қабул қилади.\nАлоҳида яшовчи эр-хотинни никоҳдан ажратишни қайд этиш уларнинг биргаликда берган аризаларига асосан, улардан бирининг яшаш жойидаги ФҲДЁ органи томонидан амалга оширилади.\nАгар эр-хотиндан бири никоҳдан ажралиш тўғрисидаги аризани бериш учун ФҲДЁ органига кела олмаса, у ҳолда эр-хотин номидан биргаликда ёзилган аризани улардан бири топшириши мумкин. Кела олмаган эр ёки хотиннинг аризадаги имзоси нотариал тартибда ёки эр-хотин яшаб турган жойдаги ФҲДЁ органи мудири томонидан тасдиқланган бўлиши керак.\nНикоҳдан ажратишни қайд этиш эр-хотиннинг ёки улардан бирининг иштирокида никоҳдан ажратиш ҳақида ФҲДЁ органига ариза берган кундан кейин 3 ой ўтгач амалга оширилади ва собиқ эр-хотинларнинг ҳар бирига никоҳдан ажралганлик ҳақида гувоҳнома берилади.\nЭр ёки хотиндан бирининг никоҳгача бўлган фамилиясига қайтиши тўғрисидаги истаги никоҳдан ажратиш ҳақидаги аризасида кўрсатилиши керак.\nНикоҳдан ажралишни суднинг қонуний кучга кирган ҳал қилув қарори асосида ФҲДЁ органида қайд этиш эр ёки хотиннинг ёхуд эр ёки хотиндан бирининг ишончнома асосида ҳаракат қилувчи вакилининг никоҳдан ажралишни қайд этиш тўғрисидаги аризаси асосида амалга оширилади. Бунда аризага суднинг ҳал қилув қарори илова қилинади.\nНикоҳдан ажралганлик ҳақида такрорий гувоҳнома ва маълумотномалар бериш\nНикоҳдан ажралганлик ҳақидаги такрорий гувоҳномалар далолатнома ёзуви қайд этилган тегишли шахсларнинг ўзларига ёки ишончнома асосида бошқа шахсларга берилади.\nНикоҳдан ажратилганда никоҳ тузилганлиги ҳақидаги такрорий гувоҳнома берилмайди. Зарур ҳолларда ажрашган шахсларнинг ота-оналари ва фарзандларига уларнинг аризаси асосида никоҳдан ажралганлик қайд этилганлиги ҳақида маълумотнома берилади.\nНикоҳдан ажралганликни қайд этганлик учун ундириладиган тўловлар\n1. Давлат божи:\nа) вояга етмаган болалари бўлмаган эр-хотинларнинг ўзаро розилиги бўйича – эр-хотинларнинг биридан ёки иккаласидан БҲМнинг 1.5 баравари миқдорида;\nб) агар эр-хотин биринчи никоҳда бўлса – суд қарорига асосан БҲМнинг 1.5 бараваридан 3 бараваригача бўлган миқдорда (эр-хотиннинг биридан ёки уларнинг иккаласидан);\nв) эр-хотиндан бири такрорий никоҳда бўлса – суд қарорига асосан БҲМнинг 3 дан 4 бараваригача бўлган миқдорда (эр-хотиннинг биридан ёки уларнинг иккаласидан).\n2. Герб йиғими:\nБҲМнинг 15 фоизи миқдорида (битта гувоҳнома учун);\n3. Пуллик хизмат:\nариза тўлдиришда ёрдам берганлик учун – БҲМнинг 2 фоизи миқдорида;\nҳуқуқий тушунтириш берганлик ва далолатнома ёзувини расмийлаштириш учун – БҲМнинг 10 фоизи миқдорида.\nникоҳни бекор қилиш ҳақидаги даъво аризаларидан БҲМнинг 2 баравари\nтакрорий никоҳни бекор қилиш ҳақидаги даъво аризаларидан БҲМнинг 4 баравари\nФҲДЁ органи қабулига ёзиши учун ҳаволага ўтинг.\nсудда никоҳдан ажралиш\nФҲДЁда никоҳдан ажралиш\nЎзбекистон Республикаси Олий суди Пленумининг "Судлар томонидан никоҳдан ажратишга оид ишлар бўйича қонунчиликни қўллаш амалиёти тўғрисида"ги қарори


Янги ҳамёнбоп смартфон – Galaxy A11 сотувга чиқди, нархи билан танишамиз - Terabayt.Uz\nЯнги ҳамёнбоп смартфон – Galaxy A11 сотувга чиқди, нархи билан танишамиз\nЎтган ҳафтада Samsung компанияси ўрта нарх тоифасидаги Galaxy A11 смартфонини намойиш қилган. Бу – уч модулли бош камера ва экран тирқишидаги олд камерага эга модел бўлиб, ўшанда унинг нархини айтишмаган эди.\nSamsung энди мазкур моделини биринчи бўлиб Таиландда расман сотувга чиқарди. Унинг тезкор хотираси 3, доимийси эса 32 гигабайтлик варианти учун 163 АҚШ долларига тенг нарх белгиланган.\nЭслатиб ўтамиз, Galaxy A11 смартфонининг яна бир варианти 2 гигабайтлик тезкор хотирага эга; ҳар иккала ҳолатда ҳам доимий хотира ҳажми 32 гигабайтга тенг. Шунингдек, унда 512 гигабайтгача ҳажмли MicroSD хотира картаси учун слот мавжуд.\nМазкур қурилманинг Европа бозорига қачон тақдим этилишини Samsung ҳозирча айтмаган. Лекин кузатувчилар Galaxy A11 шу ойнинг охиригача кўплаб мамлакатларда сотила бошлашини тахмин қилишмоқда.\nЎҚИНГ: Galaxy A21s тақдим этилди – Android 10 тизимли автономлик монстри!\n#Samsung #андроид смартфон #нархлар #Samsung Galaxy A11


ОЧЛ: "Локомотив"нинг бугунги рақиби "Ар Райян" қандай жамоа?\n11 март, 2019, 13:46 1457\n“Локомотив”нинг рақиби - "Ар Райян"\nБугун Ўзбекистон Суперлигасининг амалдаги чемпиони ҳисобланган Тошкентнинг «Локомотив» клуби Осиё Чемпионлар лигаси гуруҳ босқичининг 2-турида Дохада Қатарнинг «Ар Райян» жамоаси меҳмони бўлади. Ушбу беллашув олдидан "темирйўлчилар"нинг рақиби борасида маълумотларни тақдим этамиз.\nҚатарнинг ушбу клуби 1967 йили Ар Райян шаҳрида ташкил этилган. Жамоа уй ўйинларини 25 000 мухлисга мўлжалланган “Аҳмед бин Али” стадионида ўтказади. Таҳаллуси "шерлар". Клуб президенти Абдулла бин Ҳамад бин Тани. Бир неча кун аввал кетма-кет учта йирик ҳисобдаги мағлубиятдан кейин жамоа бош мураббийи Булент Уйғун истеъфога чиқарилганди. Энди жамоани бразилиялик мутахассис Жилсон Соза мавсум якунига қадар бошқаради. У бунга қадар футболчи сифатида ҳам «Ар Райян» шарафини ҳимоя қилган. Соза бош мураббий бўлишидан олдин клубнинг 23 ёшгача футболчилардан иборат жамоасига устозлик қилиб келаётганди.\n“Ар Райян” ўтган мавсум Қатар чемпионатида 3-ўринни эгаллади. Қатар чемпионатида 8, Қатар Амири кубогида 6, Қатар шаҳзодаси кубогида 4, Шайх Яссим кубогида эса 4 марта зафар қучган.\nЖамоанинг Осиё майдонларидаги энг яхши натижаси 3-ўрин ҳисобланади. 1992 йили клублар ўртасидаги қитъа чемпионатида “Ар Райян” 3-поғонани банд этганди.\nУшбу баҳсдан олдин ҳар икки жамоа бош мураббийлари қуйидаги фикрларни билдириб ўтишди.\nАндрей Фёдоров: - Доим яхши ўйин кўрсатишни истаймиз, аммо натижа қандай бўлишини ҳеч ким билмайди. Сифатли футбол намойиш этиб, керакли очкони қўлга киритишга умид қиламиз.\n«Ар Райян»нинг биринчи турда йирик ҳисобда ютқазгани бизга қўл келадими? Йўқ, «Ар Райян» 1:5 ҳисобидаги мағлубиятга лойиқ эмасди, деб ҳисоблайман. Ўйинни кўрдик, ўтказиб юборилган голларни тасодиф дейиш мумкин. Бу йирик ҳисобга қараб, қайсидир клубнинг кучи ҳақида гапириш ноўрин.\nРақиб бош мураббийи ўзгарган, демак ундан нимани кутишни билмаймиз, ҳар қандай сюрприз бўлиши мумкин. Одатда мураббий алмашинуви жамоа фойдасига хизмат қилади. Баъзида эса аксинча, футболчилар янги мутахассиснинг талабларини қабул қила олмасликлари мумкин. Шундай экан, бу борада фикр билдириш қийин.\nОхирги иккита ўйинимизда тезкор гол урганимиз билан ҳисоб йирик кўринишга келгани йўқ, аммо эртага ҳам дарвозани тезда ишғол қилсак ва бу бизга уч очко келтирса, фақат хурсанд бўлардим.\nЖилсон Соза: - Қийин баҳс бўлади. «Локомотив»нинг баъзи ўйинларини кўриб чиқдим. Жамоада жуда яхши футболчилар жамланган. Ҳимоядан ҳужумга тезкорлик билан ўта олади. Юқори прессинг қўллайди. Уларга қарши қўлимиздан келган барча ишни қиламиз, чунки кейинги босқичга чиқишни истаймиз.\nЖамоа ўтиш даврида турибди. Эртанги беллашувдаги асосий режам – шогирдларимни келажак учун тайёрлаш. Футболчилар бир-бирларини яхшироқ тушуниб ўйнай бошлашларига эришмоқчиман. Майдонда нима қилишимиз кераклигини биламиз.\nБу клубда узоқ йилдан ишлаб келяпман. Жамоа менга бегона эмас. Бу борада муаммо йўқ, барчамиз дўстлармиз. Вазиятни ўзгартириш учун меҳнат қиламиз.


Корней Чуковский (1882-1969) | www.ziyouz.uz\nБош саҳифа Жаҳон шеъриятиРус шеъриятиКорней Чуковский (1882-1969)\nЧоп этилган 08.03.2017 09.01.2021 МуаллифZiyouz.uz\nВойжоним дўхтир ана!\nСоядан топган пана.\nШошилинглар у томон\nДаволанишга шу он.\nСигирой ва бўрихон,\nВа айиқой жигарранг.\nҲаммага топар даво\nДўхтир Войжоним бобо.\nТулкича келди дўхтир томон:\n“Ари мени чақди жуда ёмон”.\nОлапар келди дея: “Вой-вой,\nБурнимни чўқиди товуқвой”.\nҚуёнхон қилади кўп фарёд:\n“Ёрдам бер, Войжоним,\nБоламни босибди трамвай,\nОҳ, болам, энди мен на қилай?\nҚуёнчамни босибди-я, трамвай\nВойжоним, ёрдам бер ўтинай.\nУ йўлдан югуриб ўтганда,\nТўсатдан трамвай келганда\nОёғини босибди шу чоғ.\nБолам энди бемор ва оқсоқ.\nҚуёнчам, оҳ, чидайман қандоқ?”\nВойжоним дер: “Бу кулфат эмас,\nҚуёнчани менга берсанг бас.\nТикаман унга янги оёқ.\nЧопқиллаб кетади у шу чоғ.\nБемор келтирилади шу он\nУ касал, у оқсоқ, ногирон”.\nОёқни тикдию шифокор,\nСакраб кетди шу заҳот бемор.\nБолажони билан ёнма-ён\nРақсга тушиб кетди Қуёнхон.\nҚуёнхон кулади кўп хурсанд:\n“Войжоним, сизга катта раҳмат”.\nЧиябўри шу пайт қайдан-да\nБирдан келиб қолди байталда\nДер: “Гиппопатамдан бор\nСизга телеграмма тезкор.\nБолаларимизга зудлик билан\nНима бўлди, бу не ҳол?\nНаҳот болалар бемор?\nҲа, ҳа, уларда ангина,\nБўғма ва аппендицит,\nБезгак ҳамда бронхит.\nКасалликлар ғиж-ғиж муаммо,\nКелинг, Войжоним бобо!”\n– Майли, майли, югурай,\nВа ёрдамга улгурай.\nСиз яшайсиз қаёқда?\nТоғдами ё ботқоқда?\n– Биз яшаймиз Занзибарда,\nКалахарида ва Сахарада.\nТоғимиз номи Фернандо По,\nУ ерда юради Гиппо-по\nСайр кўчаси Лимпопо.\nВойжоним ўрнидан қўзғалар,\nЮгуриб, югуриб у борар.\nЯйловдан юради, ўрмондан,\nБоради у дала томондан.\nБир сўзни таъкидлар Войжоним бобо:\nЮзига урилар дўл, шамол ва қор\nВойжоним ортингга қайта қол.\nВойжоним, йиқилди, тура олмади,\n– Юришга асло ҳолим қолмади.\nАрчанинг тагидан бир зумда\nПахмоқ бўрилар чиқар шунда.\n– Устимизга чиқинг, дўхтиржон,\nМанзилга элтамиз шу замон.\nБўрига чиқдию Войжоним бобо\nБитта сўз тилидан тушмади асло:\nҚаршисидан чиқди бир уммон,\nШиддат-ла қилмоқда тўполон.\nТўлқинлар булутга етгудай,\nВойжонимни ютиб кетгудай.\n– Чўкиб кетаман мен наҳот,\nДенгиз туби тортса-чи бедод.\nНе қилади беморларим,\nШу пайт кит чиқиб келди,\n“Устимга ўтир, Войжоним, – деди –\nГўё кемадайин каттакон\nСени манзилга элтаман, ишон”.\nКитга миниб олар Войжоним бобо\nТилидан битта сўз тушмайди асло:\nБирдан қаршисидан чиқар тоғлар – баҳайбат,\nВойжоним эмаклар, қилар ҳаракат.\nТоғлар баланд бўлар, янада тикка,\nГўёки тегмоқда булутга.\n“Етиб боролмасам энди нетаман,\nНаҳотки, йўлда қолиб кетаман?\nЭнг баланд қоядан шу он\nБургутлар келдилар ногаҳон.\n“Устимизга мининг, Дўхтиржон\nМанзилга элтамиз безиён”.\nБургутга минди Войжоним бобо,\nБордир қора Лимпопо,\nКўз ёш тўкар Африкада\nУ пальманинг остида\nУ денгизга Африкадан\nКўз узмасдан мўлтирар.\nҚачон энди кемасида\nДўхтир Войжоним келар?\nФиллар ва каркидонлар\nЧопади ҳар томонлар\nВа дарғазаб дейди:\n– Қачон келар энди\nЁнида эса бегемотлар\nҚорнин ушлаб додлар.\nЧийиллар чўчқа сингари.\nРаҳмимиз келар нолаларига\nБечора туяқуш болаларига.\nУларда бўғма, қизамиқ,\nЧечагу, бронхитдан оғриқ.\nАлаҳлар, алаҳлар улар\nВой, шифокор қачон келар?\nНега шу пайтгача йўқдир\nЎткир тиш акула\nЎн икки кундан буён\nТишлари оғрир чунон.\nЕлкаси чиққан начора.\nКўз ёши қуриб улгурмас\nВа докторни чақиради\nҚайда экан у, оббо,\nМеҳрибон дўхтир бобо?\nҚаранг, бир қуш самодан\nУчиб келар ҳавода.\nУстида Войжоним бор,\nҚўлин силкиб дер такрор,\n– Яшасин ёқимли Африка!\nБолалар қувончини кўр:\n“Келибди!”, “Қойил!”, “Зўр!”\nҚуш тепада айланар\nВа қўнишга шайланар.\nТекшириб тинглаб турар,\nҚорнига уриб кўрар.\nБериб чиқар шоколад.\nВа ҳароратни ўлчар.\nБемор бўталоқларни кўрар.\nВа ҳар бирини гоголь,\nҲар бирини моголь,\nГоголь-моголь билан сийлар.\nЎн кеча-ю кундуз\nВойжоним тотмади туз.\nСув ичмас ўн кундан буён,\nДаволар бечора жонворларни\nВа ҳароратин ўлчар ҳамон.\nМана даволади у\nУлар роса қувнашди\nВа Акула Каракула\nЎнг кўзин қисиб бир йўла\nҚаҳ-қаҳ отиб кула бошлар,\nГўё уни қитиқлашар.\nҚоринларин ушлаб кулар.\nРоса кулар, маза қилар\nҲатто эман титраб кетар.\nМана Гиппо, мана Попо\nУ келар Занзибардан\nУ келар Калиманжародан.\nУ қичқирар қайта-қайта,\nЯна қувнаб қўшиқ айтар:\nДўхтирлар бўлсин омон!”\nЗар кийими – томоша.\nПашша далага борди,\nТангани топиб олди.\nКетди, қайда деб бозор,\nСотиб олди самовар.\nМана чой ва мураббо”.\nЧойлар бир-бир ҳўпланди.\nҲар бири уч пиёла\nШирчой ичиб қайтишди,\nВа табриклар айтишди.\nАхир Пашшаой бугун,\nНишонлар туғилган кун.\nБургалар қилмай ғавғо,\nЭтик қилишди совға.\nЭтик оддиймас, қаранг,\nБолари момо: “Бўлма” деб касал\nКелтирди пашшага кўпгина асал.\nТотиб кўргин мураббо.\nТўғрисин айтинг бизга,\nЕмак ёқдими сизга?\nЗаҳари томиб чак-чак,\nПайдо бўлди ўргимчак\nВой, қаранг ўргимчакка,\nСудраб кетяпти якка.\nУни қилмоқчи гумдон,\nПашшаой қолмас омон.\nПашша зорланар: “Вой дод!\nМеҳмонлар! Сиздан нажот\nЭнг сўнгги дамда”.\nТўлди қурту қумурсқа.\nҲашаротлар қилмай жанг,\nТўшакни босди, қаранг.\nҲеч қайсиси ўрнидан жилмас, вой,\nНобуд бўлсанг бўлавер, Пашшаой.\nЎхшар митти йигитка.\nОғзингни сувга тўлдир,\nЗолим раҳми келмайди,\nЯна қонин тўкади,\nПашша азоб чекади,\nОйпашшахон зорланиб эзилади,\nЗолим эса жилмайиб сузилади.\nШу маҳал митти чивин\nҚўлида кичик фонус\nДер: “Қани золим, қотил?,\nЖазолай уни одил!”\nУ қонхўр томон борар,\nҚилични қўлга олар,\nЗолимни қилар яксон,\nОйпашша қолди омон.\nУни қўлидан тутиб\nДераза томон ўтиб,\nДер: “Азизим, сен озод,\nЭнди эса умрбод\nСевикли ёрим бўлгин,\nМен билан турмуш қургин”.\nЎтирғичдан шу заҳот,\nЧиқа бошлар ҳашарот.\nДейишар унга қараб:\n“Мард чивинга шон-шараф!”\nГўё митти фонуслар –\nКелди нурли қўнғизлар.\nАтроф қувончга тўлди\nҲамма яйради, кулди.\nМаза қилиб ўйнаймиз,\nЎйнаб сира тўймаймиз.\nДўмбиралар авж олар:\nПашша, чивинга қаранг!\nРақс тушар улар ана,\nДаврада энди кана!\nЎйинига йўқдир гап,\nЭтиклар қилар тап-тап,\nБўлиб узуну қисқа\nЎйнашар гўё малак.\nШохдор қўнғизлар кулар,\nҚалпоғин силкир улар\nҚойил, қойил, бунча зўр,\nЧивинлар рақсини кўр,\nҲамма ўйнаб куляпти,\nПашша тўйи бўляпти.\nКуёв ёш, уддабурон\nМард ва жасур чивинжон.\nАямай чипта ковуш,\nЧумоливой, рақсга туш.\nЁнда жуфти ҳалоли\nКўз қисишни қўймайди.\nЭтиклар ғирчиллар хўп,\nПошналар қилар тап-туп.\nТонггача ўтар базм,\nБизда шунақа расм.\nОйпашша ахир бугун\nМушукларнинг дили ғаш:\nЖонга тегди миёвлаш.\nБизда битта орзу бор –\nЧўчқа мисол хур-хурлаш.\nУлардан сўнг ўрдаклар,\nДерлар: “Бизнинг истаклар” –\nБамисоли қурбақа –\nДесак эди “вақ-вақа”.\nШу пайт чумчуқ келди-ку\nСўнгра сигир каби у\nАйиқ келди югуриб,\nШундай деди бўкириб:\nШохга қўнади какку:\n– Демайман энди ку-ку.\nҚани, кучукдек дарров\nМулойим экан анча,\nКарам тагида ётар,\nҚуёндайин сўз қотар.\nВа ақлсиз ҳайвонларга\n– Чирқиллашга яралганлар,\nҚарға бўлолмас сигир,\nБақа учолмас, ахир.\nАммо ҳайвонлар шодон,\nШўхликлари ҳеч қолмас,\nҚуёнга қулоқ солмас.\nБалиқлар дала кечар,\nБақалар кўкда учар.\nСўнгра қопқонга боплаб,\nЖойлаб қўйдилар улар.\nГугуртни қўлга олиб\nДенгиз томонга бориб,\nУнга қўйдилар олов,\nВа денгиз ёнди лов-лов.\nКит денгиздан чиқади,\nТинмай фарёд чекади:\n“Ўт ўчирувчилар, ҳов,\nЁрдамга келинг дарров!”\nЖуда-жуда ҳам узоқ\nЎтни ўчирди тимсоҳ.\nБу ишга бўлди керак\nЗарур бўлди яна, воҳ,\nИкки товуқ қу-қулар,\nБочкадан сепиб сувлар.\nИкки қилтомоқ балиқ,\nСув сепди чўмич олиб.\nСувлари бир тоғора.\nЎчиришар – ўчмайди,\nСув сепишар – тўлмайди.\nКапалак бунга боқди,\nЎча бошлади денгиз,\nВа учиб қолди виз-виз.\nҚувонар барча ҳайвон,\nҚўшиқ айтишар шодон,\nДарров овозин созлар,\nҒоздек ға-ғалар ғозлар:\nҚушлар чирқиллай бошлар:\nУхлаб қолгин, айланай.\nКавсар Турдиева таржимаси\nҲАММОМ ВА ПАШША\nПашшавой парвоз қилди.\nҲаммомга учиб келди.\nСуварак ўтин ёрди,\nҲаммомга олиб борди.\nАри лунги келтирди,\nПашша ҳаммомга кирди.\nБуғга тоблаб ўзини,\nЮвинди, бош-қўл чайди,\nБирдан оёғи тойди.\nКетди қаттиқ урилиб.\nҚовурға чиқди зарбдан,\nЕлкаси оғрир дарддан.\n– Ҳой Чумоли, чоп ахир,\nДарҳол дўхтирни чақир!\nДўхтир Чигиртка шошиб,\nКелди тезда том ошиб.\nСув томизди оғзига,\nПашша келди ўзига.\nУчиб кетди пириллаб!\nРус тилидан Нуруллоҳ Остон таржимаси\n← Аввалги Аввалги Парвин Нуралиева. Балет раққосаси (киноқисса)\nКейинги → Кейинги: Назар Эшонқул. Федерико Гарсиа Лорка


Очлик ҳиссини қандай енгиш мумкин?\n13:08 / 02.12.2017\nЗерикиш ва ёмон кайфиятдан узоқлашинг. Бу сизга умуман керак эмас. Қуйидаги маслаҳатларга риоя қилсангиз, сизни бўғирсоқлар ва товуқ оёқларини тинимсиз орзу қилишдан халос этади. Бироқ тўлақонли тўйимли таомлардан бутунлай воз кечиш керак эмас. Тўйиб овқатланмаслик ҳам саломатлик муаммоларига сабаб бўлади.\nБаъзан чанқоқлик очлик билан ниқобланади. Ишоралар ўхшаш бўлгани сабабли, биз истагимизни адаштиришимиз мумкин. Шунинг учун даставвал хона ҳароратидаги сувдан ичинг. Агар сувнинг ўзи оғирлик қилса, унга лимон ёки раъногул қўшинг. Кун бўйи бир идишда сув олиб юринг. Суюқлик ошқозонингизни тўлдиради ва сиз камроқ сэндвичлар тановул қиласиз.\nАгар тиш шўткаси ёнингизда бўлмаса, муқобилидан, яъни сақичдан фойдаланинг. Род Айланд университети олимлари бу усулнинг самарадорлигини ҳам исботлашди. Тадқиқот чоғида аниқланишича, эрталаблари сақич чайнаган кишилар тушлик вақтида 70 килокалория камроқ таом тановул қилган. Инсон сақич чайнаганида мияга тўқлиқ ҳисси юборилади. Шу билан биз танамизни алдаймиз.\nОдатда бизнинг музлатгич ёнига бориб бутерброд тайёрлашимизга зерикиш ҳам сабаб бўлади. Шундан сўнг, сериални қўйиб, аслида танамиз талаб қилмаган нарсани еб қўямиз. Шу сабабли ўзингизни нима биландир машғул қилишга урининг. Уйни йиғиштириш, сайр қилиш ёки дўконларни айланиш. Асосийси бу сизнинг эътиборингизни чалғитсин. Агар бироз вақтдан сўнг, очлик ҳиссини ёддан чиқарсангиз, демак бу ҳақиқатан ҳам ёлғон очлик ишораси бўлган.\nКимгадир очқаши учун шунчаки Instagram тармоғида иштаҳани қўзғатувчи тушлик ёки янги кондитерлик маҳсулотининг рекламасини кўриши кифоя қилади. Моҳирлик билан монтаж қилинган роликларни томоша қилар экансиз, очлик ҳиссини уйғотувчи гормон ишга тушади ва натижада биз “очқаб қоламиз”.\n10. Нонушта қилинг\nТўғри нонушта қилиш фойдаси кўплаб тадқиқотларда тасдиғини топган. Масалан, америкалик олимлар тадқиқот чоғида икки гуруҳга турли таомлар билан нонушта тақдим этишган. Биринчи гуруҳдагилар оқсилга бой овқатларни тановул қилишган бўлса, иккинчи гуруҳ аъзолари ишдан аввал бир жом қаҳва билан кифояланишди. Тўйиб овқатланганлар тушгача тўқ бўлишган ва кун давомида камроқ калория истеъмол қилишган.\nУмуман олганда тонгги нонушта сизнинг доимий ва ажралмас одатингиз бўлиши керак. Бўтқа ва омлет кетмаса, бошқа нарса тановул қилинг. Асосийси — таомга оқсил ва мураккаб углеводларни қўшишга ҳаракат қилинг: ёнғоқлар, дуккакли донлар, донли маҳсулотлар. Уларни ҳазм қилиш учун тана кўпроқ энергия ва вақт сарфлайди. Демак, сиз анча вақт тўқ юрасиз.\n11. Тўғри тамадди қилинг\nВа ниҳоят, очликка қарши курашишнинг энг ёқимли усули бу енгил тамадди қилиш. У тўғри, мувозанатли ва режали бўлиши мақсадга мувофиқ. Углеводлар, айниқса, фастфуд ва ширинликлар билан умуман тамадди қилмаслик керак. Бу маҳсулотлар очлик ҳиссини йўқотади, бироқ у узоқ давом этмайди. Бир соат ўтар-ўтмай яна очқаб қоласиз.\nЯхшиси ёғсиз кефир, қайнатилган тухум ёки ёнғоқ тамадди қилинг. Шунда қадди-қоматингиз ва соғлиғингизга зиён етказмасдан тўқ юрасиз.\nТадқиқот: очлик умрни узайтиради\nБМТ: дунёда 815 млн одам оч қолмоқда\nДунёнинг 800 миллиондан зиёд аҳолиси тўйиб овқатланмаслиги маълум бўлди


ТИНЧЛИККА, ҲАЛОВАТГА ТАҲДИД\nҚуролли Кучларимизнинг 21 йиллигига ФАРОВОН ҲАЁТ ВА ОРЗУ-МАҚСАДЛАР ҲИМОЯСИДА ТИНЧЛИККА, ҲАЛОВАТГА ТАҲДИД\nМураккаб ва таҳликали вазият ҳали аригани йўқ. Мақсадлар, манфаатлар, ғаразлар ва уруш оловини ёқишга қаратилган турли гина, адоватлар давом этмоқда. Демак, тинчликка, ҳаловатга таҳдид ҳали сақланиб турибди.\nҚон тўкилиш, турли можаро, қарама-қаршилик қаерда бўлмасин, биздан узоқ ёки яқинда содир этилмасин, барибир кўнгилни ғаш қилади. Соғлом фикрлайдиган инсон бундан ташвишланади.\nТинчлик ва осойишталикни армия ёки тегишли соҳа вакиллари таъминлаши керак, деган фикр нотўғри. Давлатимиз раҳбари таъкидлаганидек, тинчлик учун курашиш керак, тинчлик учун барчамиз масъулмиз.\nХалқимиз тинчлик ва осойишталик йўқ жойда барака бўлмайди, дейди. Бу ҳаётий ҳикмат. Тўй-ҳашам, маърака-маросимларда тинчлик-осойишталик, омонлик бўлсин, баракамизни берсин, осмонимиз мусаффо бўлсин, деб бежизга халқимиз дуо қилмайди. Негаки, миллатнинг маънавий юксалиши тинчлик, барқарорликнинг муҳим шартларидан, тараққиётнинг муҳим кафолатларидандир.\n«Ўзбекистон ХХ1 аср бўсағасида: хавфсизликка таҳдид, барқарорлик шартлари ва тараққиёт кафолатлари» китобида Президентимиз дунёнинг ҳали ҳам мўрт бўлиб, чайқалиб турганини таъкидлаб, бунга сабаб бўлаётган айрим омилларни санаб ўтганлар. Улар сирасига бир қанча мамлакатларда кескин сиёсий кураш кечаётган бир вақтда демократия асосларининг қийинчилик билан қарор топиш жараёнлари таҳлил қилиниши, миллий ўзликни англашнинг фаоллашуви ҳамда миллатлар ва айрим элатларнинг ўз тақдирини ўзи белгилашга интилиши, этник ва миллатлараро зиддиятларнинг сақланиб қолаётганлиги, қотиб қолган мафкуравий ақидаларнинг қадрсизланиши, сиёсий ва диний экстремизмнинг турли шакллари кучайиб бораётганлиги, жаҳоннинг катта қисмида иқтисоди заиф, аҳолиси қашшоқ яшаётган мамлакатлар сақланиб қолаётганлиги, мамлакатлар, халқ¬лар ўртасида, бир мамлакат ичида эса айрим ижтимоий гуруҳлар орасида иқтисодий ва ижтимоий табақаланиш кучайиб бораётганлиги келтириб ўтилган. Юқорида таъкидланган гина, адоватлар, можароларнинг илдизи аслида мана шу омилларда.\nТинчлик учун курашмоқ керак, дедик. Давлатимизнинг тинчликпарвар сиёсати Асосий Қонунимиз – Конс¬титуциянинг 125-моддасида шундай акс этган: «Ўзбекистон Республикаси Қуролли Кучлари Ўзбекис¬тон Республикасининг давлат суверенитетини ва ҳудудий яхлитлигини, аҳолининг тинч ҳаёти ва хавфсизлигини ҳимоя қилиш учун тузилади». Яъни давлатимиз тинчлигимизни, осойишталигимизни сақлаш, демакки, фаровон ҳаёт йўлида орзу-мақсадларимизни амалга ошириш учун армия тузишини қонунан мустаҳкамлаб қўйган.\n+а, мустақил давлатимиз Президентимиз раҳнамолигида ана шундай тўғри йўлни танлади. Яъни илк қадамларимизданоқ олиб бораётган мустақил сиёсатимизга қарши билдирилган огоҳлантиришлар, пўписаларга, ҳаттоки амалда намойиш этилган тазйиқларга, бир сўз билан айтганда, танлаган тараққиёт йўлимиздан қайтаришга қаратилган жиддий ҳаракатларга жавобимиз – миллий армиямизга асос солингани бўлди.\nБироқ тан олиб айтиш керак, бизга шўро мафкураси асорати бўлган номаъқул тартиб-интизом, инсон зотига ҳурматсизлик, шафқатсизлик каби иллатлар мерос бўлиб қолганди. Шунинг учун, энг аввало, бундай асоратларни таг-томири билан йўқ қилиш, миллий армиямизни мутлақо янгича, замонавий негизда, энг аввало, юксак маънавий асосда ташкил этиш масаласи олдимизда кўндаланг турганди.\nХуллас, бу ҳаётий зарурат ҳисобга олиниб, давлатимиз раҳбари етакчилигида ҳарбий қурилиш соҳасида мутлақ принципал ўзгаришлар, мақсад ва вазифалар амалга оширила бошланди. Қуролли Кучларимизда соғлом муҳитни шакллантириш, юксак тартиб-интизомни таъминлаш, ўзаро ҳурмат туйғуларини қарор топтириш йўлида кўплаб эзгу ва хайрли ишлар қилинди. Бунинг қай даражада тўғри ва оқилона йўл эканини ҳаётнинг ўзи бугун кўрсатиб турибди.\nНУФУЗЛИ ВА ШАРАФЛИ\nМана бу тарихий воқеа ҳеч эсимдан чиқмайди. Ўзбекистон Республикасининг иккинчи чақириқ Олий Мажлис тўққизинчи сессияси. Президентимиз Ислом Каримов «Ўзбекистонда демократик ўзгаришларни янада чуқурлаштириш ва фуқаролик жамияти асосларини шакллантиришнинг асосий йўналишлари» мавзусида маъруза қилди. Унда давлатимиз раҳбари профессионал асосдаги армияни шакллантириш борасида вазифаларни белгилаб берар эканлар, «…Қандай қилсак мустақил ҳаётга қадам қўяётган ёш авлоднинг энг муносиб вакиллари армияга танлаб олинадиган бўлади, қандай қилсак, армияда хизмат қилиш том маънодаги нуфузли ишга айланади?», деди. +атто, бу саволнинг ечимини ҳам кўрсатиб бергандилар.\nЯқинда нуфузли бир газетада ишлайдиган ҳамкасбим телефон қилиб қолди. «Ака, укам коллежни тугатди. Ёши 19 га яқинлашяпти. Армияга нега чақирмаяпти, дея хавотирда. «Эрта-индин ўзим мудофаа ишлари бўлимига бораман», дейди. Шунга сиз нима маслаҳат берасиз?». Мавжуд қонун ва тартибни унга яхшилаб тушунтирдим. Бугун чақирилувчининг нафақат ўзи, ҳатто қариндошлари, ота-онаси қизиқиш билдириб, мудофаа ишлари бўлимларига келишмоқда. Шўролар давридагидек армиядан қолишга баҳона ва сабаб изланмаяпти, бугун. Аксинча аскар бўлиш, Ватан посбони бўлиш бугун жамиятимизда энг шарафли ишлардан бирига айланди.\nЧақирув ёшидаги, муддатли ҳарбий хизматга боришга тайёрланаётган 3 нафар йигит билан яқинда суҳбатлашдим. Барига «Нега армияга бормоқчисан?», дея бир хил савол бердим. Улардан биринчиси «Эр йигит аскар бўлиши, ҳаёт мактабида тобланиши керак. Оиламизда барча эркаклар армияда хизмат қилишган», деди. Иккинчиси «офицер бўлмоқчиман, бунинг учун аввало аскар бўлиб, ҳарбий ҳаётни ўрганишим керак», деди. Учинчи ўғлоннинг жавоби эса қу-йидагича бўлди: «+аётдан ўз ўрнимни топиш учун». Жавобларнинг мағзини чақиб ўтиришга ҳожат йўқ. Жавоблар замиридаги моҳият шундай: бугун Ўзбекис¬тон аскари бўлиш эр йигит учун фахр, ғурур.\nФарғонада хизмат сафарида бўлганимда чақирув комиссиясининг катта шифокори «биласизми, ёшлар ҳатто муддатли ҳарбий хизматга бориш учун айрим хасталикларини ҳам яширишга уринишмоқда. Даволаниб, сўнгра борасан, десак ҳатто жанжал кўтармоқчи бўладиганлари ҳам бор», деди. Армияга яроқсизсан ёки ҳозирча соғлиғинг тўғри келмайди, деган хулоса бугун йигитларимизнинг орига, ғурурига тегмоқда. Эр йигит юрт ҳимоячиси деган тушунча жамиятимизда қайта ранг олаётгани, мазмун олаётгани ғоятда қувонарли.\nБир ҳамқишлоғим узоқ муддат таҳсил олди. Қарабсизки, ёши ҳам 27 га яқинлашди. Чақирув қоғози келишини кутиб ўтирмасдан туман мудофаа ишлари бўлимига борибди. Масъул ходимлардан сафарбарлик чақируви резервидаги хизматнинг ойлик йиғинига жўнатишларини сўраб, акс ҳолда қонун бўйича ёши ўтиб қолишини айтган. Йиғинни ўтаб келди. Унинг қонунга ҳурмат, бурчга ҳурмати ғоят ибратли.\nКелтирилган мисоллардан ҳам англаса бўлади. Орадан ҳеч қанча муддат ўтмай Президентимиз ўша тарихий сессияда таъкидлаганидек армияда хизмат қилиш бугунги авлод учун шарафли ишга айланиб улгурди.\nКУРТАК ЁЗАЁТГАН ИШОНЧ\nАлбатта, бу борада давлатимиз раҳбарияти томонидан кўплаб ишлар қилинмоқда. Шу ўринда жорий йилдаги бир янгиликка тўхталсак. Маълумки, 2012 йил 31 майда Президентимизнинг «Ўзбекистон Республикаси Қуролли Кучлари сафида муддатли ҳарбий хизматни ўтаб бўлган фуқароларга имтиёзлар тизимини такомиллаштиришга оид қўшимча чора-тадбирлар тўғрисида» қарори эълон қилинди. Қарорда Ўзбекистон Республикаси Қуролли Кучлари сафида муддатли ҳарбий хизматни ўтаб бўлган, ҳарбий қисмлар қўмондонлигининг тегишли тавсияномаларига эга бўлган фуқаролар барча йўналишлар ва мутахассисликлар бўйича бакалаврлар тайёрлашда республиканинг барча олий таълим муассасаларига киришда тўплаш мумкин бўлган максимал балларнинг 27 фоизи миқдорида қўшимча балл шаклидаги имтиёзга эга бўлиши белгиланди. Яхши биламиз, Вазирлар Маҳкамасининг 2003 йил 22 майдаги «Ўзбекистон Республикаси Қуролли Кучларининг оддий аскарлар ва сержантлар таркибида муддатли ҳарбий хизматни ўтаётган ҳарбий хизматчиларга қўшимча имтиёзлар бериш тўғрисида»ги Қарори асосида муддатли ҳарбий хизматдан резервга бўшатилаётганда ўғлонларга юксак натижалари учун илк бор тавсияномалар берила бошланди. Ўшанда ҳарбий қисм қўмондонлиги тавсияномасига эга бўлган ёшларга республика олий ўқув юртларига ўқишга киришда тест синовларида тўпланадиган энг кўп баллнинг 20 фоизи миқдорида қўшимча балл берила бошланганди. Орадан икки йилдан зиёдроқ вақт ўтиб, аниқроғи, Президентимизнинг 2005 йил 31 октябрдаги «Ўзбекистон Республикаси Қуролли Кучлари сафида муддатли ҳарбий хизматни ўтаётган ҳарбий хизматчиларга бериладиган имтиёзлар тизимини янада такомиллаштириш чора-тадбирлари тўғрисида»ги қарорига мувофиқ ҳарбий қисм қўмондонлиги тавсияномасига эга бўлган йигитларга республика олий ўқув юртларига ўқишга киришда тест синовларида тўпланадиган энг кўп баллнинг 25 фоизи миқдорида қўшимча балл бериладиган бўлди. Кўриб турганингиздек, имтиёзлар тизими такомиллашяпти. Фарзандларнинг ҳаётда ўз ўринларини топиб олишлари учун Ўзбекистоннинг танлаган ўзига хос йўли ана шундай.\nЖасурбек Эгамбердиев Тошкент ахборот технологиялари университети махсус факультетига жорий йилда тавсиянома ёрдамида ўқишга кирди.\nЙигит бу йўлни онгли равишда танлаган. Озод, эркин ва фаровон ҳаёт қуриш йўлидаги эзгу орзу-истакларимизни, тинчлигимизни ҳимоялашни касб қилиш унинг қалб амри. Бундайин ўғлонларнинг сафи ой сайин, йил сайин ортиб бормоқда. Қалбларидаги ғурур, ифтихор туйғулари билан улар юксалмоқда, янги марраларни забт этишга чоғланишмоқда. Юрагида эртанги кунига улкан ишонч куртак ёзаётган авлоддир, келажагимиз давомчилари. Шарафли иши билан тезкор замонга сайқал бераётган авлодга ҳавасингиз келади.


Hikmatar – Ислом Нури\n«(Эр хотинини қайта никоҳига олиши мумкин бўлган) талоқ икки мартадир.\nИйлога доир аҳкомлар ҳақидаги боб\nИйло – қасам ичиш маъносида бўлиб, аёли билан қўшилмасликка қасам ичган кишини аёлидан ийло қилди, дейилади.\nШундан фуқаҳолар ийлога: жинсий алоқа қилиш имкони бўлган эр аёли билан абадий ёки тўрт ойдан ошиқ муддат қўшилмасликка Аллоҳ номи билан ёки Унинг бирон сифати билан қасамёд қилишидир, деб таъриф берганлар.\nУшбу таърифдан хулоса қилишимиз мумкинки, ийло фақат бешта шарт\nтопилгандагина саҳиҳ бўлади:\nЖинсий алоқа қилиш имкони бўлган эр тарафидан бўлиши.\nАллоҳ номи билан ёки Унинг сифатларидан бирон сифат билан қасам ичиши, талоқ, итоқ, назр каби нарсаларга қасам ичмаслиги.\nАёлининг қинига-таносил аъзосига яқинлик қилмасликка қасам\nМаълумки, турмуш қуриш эр билан аёлнинг бирикиши ва тинч-тотув ҳаёт кечириши бўлиб, ундан оила ва фарзандлар вужудга келади. Аллоҳ таоло айтади: «Унинг оятларидан (яна бири) У зот сизлар ҳамдам бўлишларингиз учун ўзларингиздан жуфтлар яратиши ва ўрталарингизда ошнолик ва меҳр-муҳаббат пайдо қилишидир» (Рум: 21).\nВаколатга доир аҳкомлар ҳақидаги боб\nВаколат луғатда «топшириш» маъносини англатади, истилоҳда эса бир киши ўзига ўхшаган тасарруфи жоиз (яъни, тасарруф қилишга лаёқатли) бир кишини ноиблик мумкин бўладиган ишларда ўзидан ноиб (вакил) қилиши, маъносида ишлатилади.\nВаколат Қуръон, Суннат ва ижмоъ билан жоиздир.\n«Энди бир кишини мана шу пулингиз билан шаҳарга жўнатинглар, у энг сара, покиза таомларни танлаб, сизларга ундан ризқ, насиба олиб келсин… дейишди» (Каҳф: 19).\n«(Юсуф) деди: Мени шу Ернинг хазиналари устига қўйгин» (Юсуф: 55).\n«Албатта, садақалар (яъни, закотлар) …\nШафеъликка оид ҳукмлар ҳақидаги боб\nШуфъа – шафеълик луғатда «жуфтлик» маъносидаги «шафъ» сўзидан олингандир, чунки, шафеъ шафеълиги билан байъ қилинган нарсани ўзининг мулкига қўшиб олади.\nШафеълик саҳиҳ суннат билан собит бўлиб, Аллоҳ таоло уни шерикликка тааллуқли бўлган мафсада-ёмонлик олдини олиш учун машруъ қилган.\nИмом Ибнул Қаййим раҳимаҳуллоҳ айтади: «Шариатнинг гўзаллиги, адолатпарварлиги ва бандаларнинг манфаатларини рўёбга чиқариб бериши жумласига унинг шафеъликни олиб келгани ҳам киради… Зеро, шариат соҳибининг ҳикмати мукаллафлардан имкон қадар зарарни кўтаришни тақозо этади… Шерикчилик кўп ҳолларда зарарнинг ўчоғи бўлганидан, бу зарар баъзан тақсимот йўли билан, баъзан шерикларнинг ўз улушини алоҳида қилиб олиши билан, баъзан шафеълик билан кўтарилади…\nИбн Аббос розияллоҳу анҳумо: «Гувоҳлик бераманки, маълум муддатга кафолатланган салафни (яъни пулини аввалдан тўлашни) Аллоҳ таоло ҳалол қилган ва унга изн берган», деди, сўнг юқоридаги оятни ўқиди (Абдурраззоқ (8/5, №14064


Тадбиркорлик: эртанги кун ўзимизга боғлиқ – Сурхон тонги\nБош саҳифа / Иқтисодиёт / Тадбиркорлик: эртанги кун ўзимизга боғлиқ\nДекабр 1, 2019\tИқтисодиёт Изоҳ қолдириш 711 Кўрилди\nТадбиркорликни йўлга қўйиш истагида бўлган фуқароларга ер ажратиш борасидаги ҳужжатбозликларга ҳам чек қўйиладиган бўлди. Электрон аукцион орқали ер олган тадбиркорга энди ҳокимнинг қарори шарт эмас, аукционда қатнашиб ердан фойданиш ҳуқуқини қўлга киритдими, демак, шунинг ўзи етарли.\nТермиз шаҳар ҳокимлигида бўлиб ўтган тадбирда шаҳар ҳокими Исроил Худойбердиев — Термиз шаҳрига чет давлатлардан, бошқа вилоятлардан тадбиркорлар ўз бизнесини йўлга қўйиш ниятида ташаббуслар билан келишмоқда, аммо ўзимизнинг шаҳримизда фаолият юритаётган тадбиркорлик субъектлари ҳам янги ғоялар билан чиқишини истардим. Шаҳримизда таълим, соғлиқни сақлаш, туризмни ривожлантириш, аҳолини ижтимоий ҳимоя қилиш, спорт, йўл инфратузилмасини ривожлантириш, сут ва сут маҳсулотларини, мева-сабзавотларни қайта ишлаб, чет элга экспорт қилиш борасида тадбиркорликни бошлаш вақти келди. Биргина мисол, йўл транспорт соҳасини оладиган бўлсак, автобусларимиз талабга жавоб бермайди, бу каби ўз ечимини кутаётган соҳалар шаҳарда кўплаб топилади, — деди.\nБугун барча даражадаги раҳбарлар ҳудудларда тадбиркорликни янада кенгайтиришга, одамларни мавжуд имкониятлардан фойда-ланишга чорламоқда. Зеро, бугун бир сўмни икки сўм қиламан, ўз бизнесимни бошлайман, деган одамни давлат қўллаб-қувватлашга тайёр. Ҳатто, янги соҳаларни ривожлантириш учун давлат томонидан субсидиялар берилишининг ўзи ҳам жуда катта қулайлик. Шундай экан, бундай имкониятдан фойдалана билиш ва янги соҳаларни ривожлантиришга ҳисса қўшиш, қолаверса, оиласи фаровон яшаши учун улкан имконият эшигини очиш ўзимизга боғлиқ.\nОлдинги “Биз ватанпарварлармиз!”\nКейинги Мурожаатлар – эътиборда


Чегара билмас шифокорлар Европага келаётган муҳожирлар билан боғлиқ вазиятни танқид қилди\nЕвропага кетиш умидида бўлган Грециядаги муҳожирлар.\nЕвропадаги бир неча мамлакат қитъага келаётган муҳожир ва қочқинлар учун шароитни яхшилаш ҳаракатларига астойдил тўсқинлик қилмоқда, деб ҳисоблайди “Чегара билмас шифокорлар” (MSF) халқаро хайрия ташкилоти вакиллари.\nТашкилот фаоллари Грециянинг Кос оролида ҳалигача муҳожирларни қабул қилиш маркази йўқлиги, Италиядаги қочқинлар марказларида эса ғайриинсоний шарт-шароит ҳукм сураётганини билдирганлар.\nMSF вакилларига кўра, Европадаги чегараларини ёпиб олаётган айрим мамлакатлар сиёсати тутиб туриш омили сифатида иш бермаяпти, бу чора ҳеч кимга қарашли бўлмаган ҳудудга тушиб қолган одамлар уқубатини зиёда қилаяпти, холос.\n“Чегара билмас шифокорлар” ташкилоти психологлари Македония чегарани ёпиб олганидан кейин Грециянинг чегара-ўтиш жойида қамалиб қолган муҳожирлар орасида саросима кайфияти кучайиб, ҳатто бир-бирларига жисмоний зарар етказа бошлаганларини қайд этганлар.